
转讜住驻讜转





	讜诇讗 讗诪专谉 讗诇讗 讚诇讬转 诇讬讛 讟讞讬谞讛 诇专讬讞讬讗. 转讬诪讛 讛讜讗讬诇 讜讛讗讬 注讜讘讚讗 讘讚诇讬转 讟讞讬谞讛 诇专讬讞讬讗 讗诪讗讬 讗讬爪讟专讬讱 专讘 注讜讬专讗 诇诪讬诪专 讛转诐 转专讬 讻专讬住转讗 诇讬转 诇讛 讛讻讗 讟讞讜谉 讜讝讘讬谉 讗驻讬' 诇讗 讛讜讛 诪砖讻讞 诪砖讻讬专 诇诪讬讟讞谉 讜诪讬讝讘谉 讚讛讜讛 讞讚 讻专讬住讗 诇讗 讛讜讛 讚诪讬 诇诪转谞讬' 讚讘诪转谞讬转讬谉 诇讬讻讗 驻住讬讚讗 讚讘注诇 讻讬 讬讛讬讘 诇讛 讚诪讬 诪讝讜谞讜转 诪诪讛 砖讛讬讛 谞讜转谉 诪讝讜谞讜转 注爪诪谉 讗讘诇 讛砖讜讻专 讗讬转 诇讬讛 驻住讬讚讗 讗诐 讬转谉 砖讻专 讛讟讞讬谞讛 砖讛专讬 讗讬谞讜 诪讜爪讗 诇讟讞讜谉 讜诪讻讬住讜 讬爪讟专讱 诇驻专讜注 讜讗诪专 专讘讬 讚讘诇讗讜 讛讗讬 讟注诪讗 讚讟讞讜谉 讜讝讘讬谉 讟讞讜谉 讜讗讜转讬讘 讛讜讛 诪爪讬 诇讘讟讜诇讬 讛诪拽讞 砖诇讗 讬爪讟专讱 诇讬转谉 诇讜 讗讙专讗 讛讜讗讬诇 讜讗讬转 诇讬讛 驻住讬讚讗 讗讘诇 诪''诪 讛诪砖讻讬专 讬讗诪专 讻诪讜 讻谉 诇讚讬讚讬 讗讬转 诇讬 驻住讬讚讗 砖讻专 专讬讞讬讗 砖诇讬 讜讬讻讜诇 诇讘讟诇 讛诪拽讞 拽讜讚诐 讛讝诪谉 讜谞讛讬 讚砖讜讻专 诇讗 讬爪讟专讱 诇讬转谉 诇讜 砖讻专 诪讻讬住讜 讗讘诇 诇注讻讘 讛专讬讞讬诐 注讚 讝诪谉 砖讛转谞讜 讘讬谞讬讛谉 诇讗 讬讜讻诇 讛砖讜讻专 讛讜讗讬诇 讜诪砖讻讬专 讗讬转 诇讬讛 驻住讬讚讗 讗讘诇 讛砖转讗 讚诪爪讬 诇诪讬诪专 诇讬讛 讟讞讜谉 讜讝讘讬谉 讟讞讜谉 讜讗讜转讬讘 讜诇讬转 诇讱 驻住讬讚讗 注诇 讻讜专讞讬讱 转谞讬讞 诇讬 讛专讬讞讬诐 注讚 讛讝诪谉 砖讛专讬 诇讬 讛讜讛 驻住讬讚讗 讜诇讱 讗讬谉 驻住讬讚讗: 讛''讙 砖讬驻爪讗 诪讗讬. 讜砖诐 讚讘专 讛讜讗 讻诇讜诪专 诪讛讜 砖转砖驻抓 讜讻谉 驻讬' 专''讞: 讘专讻转 讛讘讬转 讘专讜讘讛. 驻讬' 专''讞 讻讙讜谉 讛讗 讚讗诪专讬谞谉 (砖讘转 讚祝 拽讻讘.) 谞专 诇讗讞讚 谞专 诇诪讗讛 讜讻谉 讻诇 讻讛讗讬 讙讜讜谞讗 讗讬谉 谞讜转谞讬谉:





专砖讘"讗

诪转谞讬': 讜谞讜转谞讬谉 诇讛 诪讚讜专 诇驻讬 讻讘讜讚讛. 讜讻转讘 讛专砖讘"讗 讝"诇 谞专讗讛 诇讬 诪诪转谞讬转讬谉 讚讗讬谉 诪砖转诪砖转 讘讻诇 讛讘转讬诐 注诐 讛.... 讘讬讞讚, 讗诇讗 诪讬讬讞讚讬谉 诇讛 诪讚讜专 讗讞讚 诇驻讬 讻讘讜讚讛 讘讘讬转 讜讘讗诐 诇讗 讻谉 诪讗讬 拽讗诪专 谞讜转谞讬谉 诇讛 诪讚讜专 诇驻讬 讻讘讜讚讛, 讛讗 讘诪讚讜专 讻讜诇讜 讛讬讗 诪砖转诪砖转 讜讛讗 讚转谞讬讗 诪砖转诪砖转 讘诪讚讜专 讻讚专讱 砖诪砖转诪砖转 讘讞讬讬 讘注诇讛, 诇讗驻讜拽讬 砖讗讬谞诐 讬讻讜诇讬诐 诇讚讞讜转讛 诪谉 讛诪讚讜专 讜诇砖讻讜专 诇讛 讗讞专 讜讛讬讬谞讜 讚诪讬讬转讬 专讗讬讛 诪讚讻转讘 诇讛 讜讗转 转讛讗 讬转讘讗 讘讘讬转讬, 讚讗诇诪讗 注讬拽专讗 讚讘专讬讬转讗 诇讜诪专 砖讗讬谞诐 讬讻讜诇讬诐 诇讚讞讜转讛 诇讙诪专讬 诪讗讜转讜 诪讚讜专.讜讛专讗讬讛 注讜讚 诪讚拽转谞讬 诪砖转诪砖转 讘讻专讬诐 讜讻住转讜转 讜讘讻诇讬 讻住祝 讜讘讻诇讬 讝讛讘 讻讚专讱 砖诪砖转诪砖转 讘讞讬讬 讘注诇讛, 讚讜讚讗讬 诇讗讜 讘讻讜诇谉 拽讗诪专, 讗诇讗 谞讜转谞讬谉 诇讛 诪讛诐 诇驻讬 讬专讜砖诇诪讬 (讘驻专拽讬谉 讛"讙): 讚专讛 讘讘转讬诐 讻砖诐 砖讛讬转讛 讚专讛 讘讛诐 讜讘注诇讛 讘诪讚讬谞转 讛讬诐 讜诪砖转诪砖转 讘讻诇讬 讝讛讘 讜讘讻诇讬 讻住祝 讻砖诐 砖讛讬转讛 诪砖转诪砖转 讜讘注诇讛 谞转讜谉 讘诪讚讬谞转 讛讬诐讈 (讗讜专讞讜转 讞讬讬诐 讛诇' 讻转讜讘讜转 讚祝 爪讟 讚"讛 讗诇诪谞讛, 专"谉 注诇 讛专讬"祝 诇注讬诇 讻转讜讘讜转 谞讚, 讗).



诪讚讜专 讛讗诇诪谞讛 砖谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜. 讗诇讗 砖讜讻专讬谉 诇讛 讘讬转 讘诪拽讜诐 讗讞专 诇驻讬 讻讘讜讚讛. 讜诇讗讜 诇诪讬诪专讗 砖讗讬谉 讞讬讬讘讬谉 诇讘谞讜转讜 讗讘诇 讗诐 讘谞讗讜讛讜 砖转讛讗 讛讬讗 讚专讛 讘讜, 讗诇讗 诪讻讬讜谉 砖谞驻诇 谞住转诇拽讛 讝讻讜转讛 诪诪谞讜 (转讜讛"讘 砖诐).



讘注讬 讗讘讬讬 砖讬驻讜爪讗 诪讗讬 转讬拽讜. 讜讬讚讜注 讘讚讬谉 转讬拽讜 讚诪诪讜谞讗 讛诪讜爪讬讗 诪讞讘讬专讜 注诇讬讜 讛专讗讬讛 讜诇讝讛 讻转讘 专讘谞讜 诇讗 转讞讝拽 讜讻"讻 讛专砖讘"讗 讝"诇挚 (诪"诪 讛诇' 讗讬砖讜转 砖诐)



转"专 讘砖注转 驻讟讬专转讜 砖诇 专讘讬 讜讻讜'. 讛讗 讚诪讬讬转讬 讛讻讗 驻讟讬专转讜 砖诇 专讘讬 谞专讗讛 诪讛讬专讜砖诇诪讬 (讛"讙) 砖讛讟注诐 诇驻讬 砖讗诪专讜 砖诐 砖诇砖讛 讚讘专讬诐 爪讜讛 专讘讬 讗转 讘谞讬讜 讘砖注转 驻讟讬专转讜, 讗诇 转讝讜讝 讗诇诪谞转讬 诪讘讬转讬, 讗诇 转住驻讚讜谞讬 讘注讬讬专讜转 讜诪讬 砖谞讟驻诇 讘讬 讘讞讬讬 讬讟驻诇 讘讬 讘诪讜转讬. 讜驻专讬讱 讗诇 转讝讜讝 讗诇诪谞转讬 诪讘讬转讬 诇讗讜 诪转谞讬转讬谉 讛讬讗 讗诇诪谞讛 砖讗诪专讛 讗讬 讗驻砖讬 诇讝讜讝 诪讘讬转 讘注诇讬 讜讻讜', 讜诪砖谞讬 讚诇讗 讗诪专讜谉 讘讬转讗 讚谞砖讬讗讜转讗 诪砖讜注讘讚转 诇谞砖讬讗讜转 (专砖讘"讗 讘砖讟诪"拽).





专讬讟讘"讗

讛讛讜讗 讙讘专讗 讚讗讙专讬' 专讬讞讬讗 诇讟讞讬谞讛 驻讬'  砖讛砖讻讬专 讘讬转 讛专讞讬讬诐 砖诇讜 讘砖讻专 砖讟专讞 诇讟讞讜谉 诪讛 砖讛讬讛 诇讜 诇讟讞讜谉 讻诇 讛砖谞讛 诇住讜祝 讗讬注转专 诪砖讻讬专 讜讝讘讬谉 专讬讞讬讗 讜讞诪专讗 讜讛讬讛 讟讜讞谉 诇讜 讜讗诪专 诇讬讛 诇砖讜讻专 讛讘 诇讬 讚诪讬 讟讞讬谞讛 讗诪专 诇讬讛 讛砖讜讻专 诪讟讞谉 讟讞讬谞讗 诇讱 住讘专 专讘讬谞讗 诇诪讬诪专 讛讬讬谞讜 诪转谞讬' 讚转谞谉 谞讜转谉 诇讛 讚诪讬 诪讝讜谞讜转 讗诪专 诇讬讛 专讘 注讜讜讬专讗 诪讬 讚诪讬 讛转诐 讞讚讗 讻专讬住讗 讗讬转 诇讛讜 讜讻讜' 讻诇讜诪专 讚讛转诐 讗"讗 讚诇讗 谞讬转谉 诇讛 讗诇讗 诪讝讜谞讜转 诪诪砖 砖爪专讬讻讛 诇讗讻讜诇 转驻住讬讚 诪讗讞讚 诪讛诐 讗讜 讻诇 讝诪谉 砖讗讬谞讛 讬讻讜诇讛 诇讗讻讜诇 讜讛讗 诇讗 讗住讬拽谞讗 讗讚注转讗 讗讘诇 讛讻讗 讻讬 讟讞讜谉 砖讜讻专 诇诪砖讻讬专 诇讗 诪驻住讬讚 诪砖讻讬专 讻诇讜诐 诪讚讬讚讬讛 讚讬讻讜诇 诇讟讞讜谉 讘专讗讬讬' 砖诇拽讞 诇讗讞专讬诐 讜讬讟讞讜谉 砖诇讜 讘讘讬转 砖讜讻专 讜讛讬讬谞讜 讚讗诪专讬谞谉 讚讗诪专 诇讬' 讟讞讬谉 讜讝讘讬谉 讟讞讬谉 讜讗讜转讬讘 讗讞专讬转讬 讜诇讗 讗诪专谉 讗诇讗 讚诇讬转 诇讬讛 诇砖讜讻专 讟讞讬谞讛 讗讘诇 讗讬转 诇讬讛 诇砖讜讻专 讟讞讬谞讛 讗讞专讬转讬 讘诇讗 讛驻住讚 讻讜驻讬谉 讗讜转讜 注诇 诪讚转 住讚讜诐 讜讻谉 讛诇讻讛: 



讗诇诪谞讛 砖讗诪专讛 讗"讗 诇讝讜讝 诪讘讬转 讗讘讗 讬讻讜诇讬谉 讬讜专砖讬诐 诇讜诪专 诇讛 讗诐 讗转 讗爪诇讬谞讜 讬砖 诇讱 诪讝讜谞讜转 讜讗讬 诇讬转 讗转 讗爪诇讬谞讜 讗讬谉 诇讱 诪讝讜谞讜转 讜讗住讬拽谞讗 诇拽诪谉 讚讬讛讘讬谉 诇讛 诇驻讬 讘专讻转 讛讘讬转 讗诐 讛讬转讛 讟注谞讜转 诇驻讬 砖讛讬讗 讬诇讚讛 讜讛诐 讬诇讚讬诐 讝谞讬谉 讗讜转讛 讜讛讬讗 讘讘讬转 讗讘讬讛 讜讛"讛 诇讗砖讛 讘讞讬讬 讘注诇讛 砖讬爪讗讛 诪讘讬转讜 讜讛诇讻讛 诇讛 砖讗诐 谞转谞讛 讟注诐 诇讚讘专讬' 讞讬讬讘 诇转转 诇讛 诪讝讜谞讜转 砖诇诪讬诐 讘诪拽讜诐 砖讛讬讗 讗讘诇 讗诐 诇讗 讘讬专专讛 讟注诐 诇讚讘专讬讛 讗讬谞讜 谞讜转谉 诇讛 诪讝讜谞讜转 砖讗讬谉 讞讬讜讘 诪讝讜谞讜转 诇讗砖讛 注诇 讘注诇讛 讗诇讗 讻砖讛讬讗 注诪讜 注诇 砖诇讞谞讜 讜讻谉 讛讜讗 讘讗诇讛 讛讚讘专讬诐 专讘讛 注诇 驻住讜拽 诇诪注谉 讬专讘讜 讬诪讬讻诐 讜讗祝 诇讚讘专讬 讛专诪讘"诐 讝"诇 砖讗讜诪专 砖讬讻讜诇 诇讛砖专讜转讛 注"讬 砖诇讬砖 讛讜讗 注讚讬祝 讬讜转专 诪讬谞讛 讘讝讛 讜讗驻讬' 诇驻讬 讘专讻转 讛讘讬转 讗驻砖专 讚诇讗 讬讛讬讘 诇讛 讚诇讗 转拽讜谉 专讘谞谉 诪讝讜谞讜转 讗诇讗 讘讬讜砖讘转 转讞转讬讜 讜诪砖诪砖转讜 讜讗驻讬' 诇讚讘专讬 讛讗讜诪专 砖讬砖 诪讝讜谞讜转 诇诪讜专讚转 讙诪讜专讛 讛转诐 讬讜砖讘转 注诪讜 讘讘讬转 砖诪爪注专转讜 诪转砖诪讬砖 讜拽讗 拽谞住讬谞谉 诇讛 诇讛讛讬讗 诪讜专讚转 讗讘诇 讻砖讗讬谞讛 讬讜砖讘转 注诪讜 讜讗讬谞讛 讘讗讛 讘讟注谞讛 讗讬谉 诇讛 讚讬谉 诪讝讜谞讜转 讜讻谉 讚注转 专讘讜转讬 讗祝 讻砖讛诇讻讛 讘讟注谞讛 讗诐 砖转拽讛 讜诇讗 转讘注转 诪讝讜谞讜转 诪讞诇讜 诇讛讜 诇砖注讘专 讻讚讻转讬讘谞讗 讘驻专拽 讛讻讜转讘 讘住"讚: 



讘专讻转 讛讘讬转 讘专讜讘讛. 驻讬'  专砖"讬 讝"诇 讻讬讜谉 砖讛诐 专讘讬诐 讜注讜讝专讬诐 讝讛 诇讝讛 讜注讜讚 讚诪讝诇讗 讚专讘讬诐 注讚讬祝 讜诇驻"讝 诇讗 讗转讜 砖驻讬专 讛讗 讚驻专讻讬谞谉 讜诇讬转讘讜 诇讛 诇驻讬 讘专讻转 讛讘讬转 讜讛谞讻讜谉 讚讘专讻讛 诪专讜讘讛 诪砖讜诐 讚谞专 诇讗讞讚 谞专 诇诪讗讛: 



讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬诐 诪讛 砖注砖讜 注砖讜 驻讬'  专砖"讬 砖诪讻专讜诐 拽讜讚诐 砖讛讜专讬讚讜 讘"讚 讗转 讛讘谞讜转 讜讛讻讬 讚讬讬拽 拽爪转 诇讬砖谞讗 讚拽讗诪专 讚拽讚诪讜 讜注讜讚 砖讗诐 讗转讛 讗讜诪专 砖讝讛 讗驻讬诇讜 诇讗讞专 砖讛讜专讬讚诐 讘谞讻住讬诐 讘讟诇转 转拽谞转 讘谞讜转 讘谞讻住讬诐 诪讜注讟讬诐 讜讛讗 讚讗诪专讬谞谉 讛讻讗 转驻住讜 诪讞讬讬诐 讛转诐 诇讗 转驻住讜 诪讞讬讬诐 诇讗讜 诇诪讬诪专讗 砖转驻住讜 讘讛诐 诇讗讞专 诪讬转讛 讗诇讗 讛讻讬 驻讬' 讚讛讻讗 讝讻转讛 讚讗诇诪谞讛 讘诪讚讜专 讝讛 诪讞讬讬诐 砖讛专讬 谞砖转诪砖讛 讘讜 讘讞讬讬 讘注诇讛 诪砖讗"讻 讘讘谞讜转 砖讝讻讬讬转谉 讘谞讻住讬诐 诪讜注讟讬诐 讗讬谞讜 讗诇讗 诇讗讞专 诪讬转讛 讜转驻住 诇讗讜 讚讜讜拽讗 讜转讚注 砖讛专讬 讗讬谉 转驻讬住讛 讘拽专拽注讜转. 讬砖 住驻专讬诐 砖讙讜专住讬诐 讛讻讗 转驻住讛 讛转诐 诇讗 转驻住讛 讜讝讛 讜讝讛 讻驻讬' 专砖"讬 讝"诇. 讗讘诇 诪讘注诇讬 转讜住驻转 砖驻讬' 诪讻专讜 诇讗讞专 讛转驻住转 讘"讚 诇讘谞讜转 诪讛 砖注砖讜讬 注砖讜讬 讻讬讜谉 砖诇讗 转驻住讜 诪讞讬讬诐 讜谞拽讟 拽讚诪讜 砖诪诪讛专讜 诇注砖讜转 讻谉 拽讜讚诐 砖讬讚注谉 讘讚讘专 砖讬诪讞讜 讘讛诐. 讛讗 讚讗诪专讬谞谉 讗讬诪专 爪专专讬 讗转驻讬住谞讛讜 诪住转讘专讗 诇讬 讚讛讻讬 驻讬' 讻讬讜谉 讚讗讬讻讗 转专转讬 讞讚讗 讗讻诇讜 讘转谞讗讬 讘"讚 讜讗讬讚讱 讚拽谞讬 诪讬谞讬讛 注诇 转谞讗讬 讘"讚 讚讻讬讜谉 讚讻讜诇讬 讛讗讬 注讘讚 讗讬转 诇谉 诇诪讬讞讜砖 诇讙讘讬 诪砖注讘讚讬 诪讬讛转 讚讜讚讗讬 爪专专讬 讗转驻讬住讛 讜讗驻讬诇讜 讘砖讘讜注讛 诇讗 讟专驻讗 诪讬谞讬讬讛讜 讜诪讛讗讬 讟注诪讗 讞讬讬砖讬谞谉 讚讗驻讬诇讜 诇拽讟谞讛 讗转驻讬住 爪专专讬 诪砖讗"讻 诇拽诪谉 讚讛讜讛 讻讗砖转讜 讜诇讙讘讬 讘谞讬 讞专讬 讜讙诐 诇讗 拽谞讜 诪讬谞讬讛 讜讛讗 讚讗爪讟专讻讬 诇讟注诪讗 讚砖讗讬谉 拽爪讜讘讬谉 讗讜 砖讗讬谉 讻转讜讘讬谉 讛转诐 讘诪住讻转 讙讬讟讬谉 诇讙讘讬 诪讝讜谉 讛讗砖讛 讜讛讘谞讜转 讜诇讗 讗转讬讗 注诇讛 诪讟注诪讗 讚爪专专讬 诪砖讜诐 讚诇讗 诪讛谞讬 讟注诪讗 讚爪专专讬 讚诇讗 诇讬讙讘讜 讗驻讬诇讜 讘砖讘讜注讛 诪诪砖注讘讚讬 讗诇讗 讘讚讗讬讻讗 谞诪讬 讚拽谞讜 诪讬谞讬讛 讜讻讚驻专讬讱 讜讻谉 讗砖转讜 讘诪讝讜谞讜转 讻讚讬谉 讛讘谞讜转 讚讛讻讬 诪讜转讘讬谞谉 讘诪住讻转 讙讬讟讬谉 诪讛讗 讚讛讬讗 谞讬讝讜谞讜转 诪谞讻住讬诐 诪砖讜注讘讚讬诐 讗诪转谞讬' 讚讛转诐 讜转讬专爪讜讛讜 讘拽谞讜 诪讬讚讜 讜讘住讜讙讬讗 讚讛讻讗 讻谞"诇. 谞拽讟讬谞谉 诪讚讜专 讘讗诇诪谞讛 砖谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜 讜讗诐 讜讻讜' 讻转讘 讛专砖讘"讗 讝"诇 讚诇讗讜 诇诪讬诪专讗 砖讗讬谉 讞讬讬讘讬诐 诇讘谞讜转讜 讘谞讛讜 砖转讛讗 讚专讛 讘讜 讗诇讗 诪转讜讱 砖谞驻诇 谞住转诇拽讛 诪诪谞讜. 讛讗 讚诪讬讬转讬 讛讻讗 驻讟讬专转讜 砖诇 专' 谞专讗讛 诪讛讬专讜砖诇诪讬 砖讛讟注诐 诇驻讬 砖讗诪专讜 砖诐 讙' 讚讘专讬诐 爪讜讛 专' 讘砖注转 驻讟讬专转讜 讗诇 转讝讜讝 讗诇诪谞讜转讬 诪讘讬转讬 讜讗诇 转住驻讬讚讜谞讬 讘注讬讬专讜转 讜诪讬 砖谞讟驻诇 讘讜 讘讞讬讬讜 讬讟驻诇 讘诪讜转讜, 讜讗拽砖讬谞谉 注诇讛 讜诇讗讜 诪转谞讬' 讛讬讗 讗诇诪谞讛 砖讗诪专讛 讗讬 讗驻砖讬 诇讝讜讝 诪讘讬转 讘注诇讬 讜讻讜' 讗诪专 专"讬 讚诇讗 诇讬诪专谉 讘讬转讗 讚谞砖讬讗讜转讗 讛讬讗 诪砖注讘讚讗 诇谞砖讬讗讜':





讛诪讗讬专讬

专讗讜讘谉 砖讛砖讻讬专 专讬讞讬诐 砖诇讜 诇砖诪注讜谉 诇讝诪谉 讬讚讜注 讘砖讻专 砖讬讟讞讜谉 诇讜 砖讘讜注 讗讞讚 讘讞讚砖 讜砖讻专 讟讞讬谞转 讛砖诇砖讛 砖讘讜注讜转 讬讛讬讜 诇砖诪注讜谉 讜讗讞专 讻讱 谞转注砖专 专讗讜讘谉 讜拽谞讛 专讬讞讬诐 讜讞诪讜专 讜讛讬讛 讟讜讞谉 诇注爪诪讜 讜讗诪专 诇砖诪注讜谉 讛砖讜讻专 诪注转讛 讗讬谞讬 爪专讬讱 诇讟讞讜谉 讗爪诇讱 转谉 诇讬 砖讻专 讟讞讬谞转 讗讜转讜 砖讘讜注 砖讛讬讬转 讟讜讞谉 诇爪专讻讬 讜讛诇讛 讗讜诪专 讗讬谞讬 诪讜爪讗 讘讻讚讬 住驻讜拽 讟讞讬谞讛 讗诇讗 讛专讬谞讬 讟讜讞谉 诇爪专讻讱 讻诪讜 砖讛转谞讬转讬 讛讚讬谉 注诐 讛砖讜讻专 讜讛专讬 讛讜讗 讗讜诪专 诇诪砖讻讬专 讟讞讜谉 讘专讬讞讬诐 砖诇讱 诇诪讻讜专 讜讟讞讜谉 讘专讬讞讬诐 砖诇讬 诇讛谞讬讞 讘讘讬转讱 讜诪讻诇 诪拽讜诐 讻诇 砖讛砖讜讻专 诪讜爪讗 讘讻讚讬 住驻讜拽 讟讞讬谞讛 讗祝 诇讗讜转讜 砖讘讜注 讻讜驻讬谉 注诇 诪讚转 住讚讜诐 讜讗讬谉 讗讜诪专讬谉 讛讚讬谉 注诐 讛诪砖讻讬专 诇讟讞讜谉 诇注爪诪讜 讘专讬讞讬诐 讗诇讜 讜诇讛讬讜转 砖讜讻专 谞讜转谉 诇讜 诪注讜转 讛讜讗讬诇 讜讗讬谞讜 爪专讬讱 诇讟讞讬谞讛 讜讻诪讜 砖讗诪专讜 讘诪砖谞转谞讜 讘讘转 砖驻住拽 诇讛 专讗砖讜谉 诪讝讜谞讜转 讜讗讞专 讻讱 驻住拽 诇讛 讛砖谞讬 砖讗讜讻诇转 注诐 讛砖谞讬 砖讗诪讛 诇砖诐 讜专讗砖讜谉 诪注诇讛 诇讛 诪讝讜谞讜转 讛讜讗讬诇 讜讗讬谉 讝讜 爪专讬讻讛 诇诪讝讜谞讜转 砖诇讜 砖讘诪砖谞转谞讜 讗讬谉 诇讛 诪拽讜诐 讘诪讝讜谞讜转讬讜 砖诇 专讗砖讜谉 讜讗讬谉 讬讻讜诇 诇讜诪专 诇讛 讗讻诇讬 注诪讬 讜砖讜讘讬 讗讻诇讬 注诪讜 讚讞讚 讻专讬住讗 讗讬转 诇讛 转专讬 讻专讬住讬 诇讬转 诇讛 讗讘诇 讘讝讜 讬讻讜诇 诇讜诪专 诇讜 讟讞讜谉 讜讝讘讬谉 讟讞讜谉 讜讗讜转讬讘 讻诪讜 砖讘讬讗专谞讜 讜讻谉 讻诇 讻讬讜爪讗 讘讝讛:



讛诪砖谞讛 讛砖谞讬转 讜讛讻讜谞讛 讘讛 讘讘讬讗讜专 讛讞诇拽 讛砖谞讬 讜讛讜讗 砖讗诪专 讗诇诪谞讛 砖讗诪专讛 讗讬 讗驻砖讬 诇讝讜讝 诪讘讬转 讘注诇讬 讗讬谉 讛讬讜专砖讬谉 讬讻讜诇讬谉 诇讜诪专 诇讛 诇讻讬 诇讘讬转 讗讘讬讱 讜讗谞讜 讝谞讬谉 讗讜转讱 讗诇讗 讝谞讬诐 讗讜转讛 讜谞讜转谞讬谉 诇讛 诪讚讜专 诇驻讬 讻讘讜讚讛 讗诪专讛 讗讬 讗驻砖讬 诇讝讜讝 诪讘讬转 讗讘讗 讬讻讜诇讬诐 讛讬讜专砖讬谉 诇讜诪专 诇讛 讗诐 讗转 讗爪诇谞讜 讬砖 诇讱 诪讝讜谞讜转 讜讗诐 讗讬谉 讗转 讗爪诇谞讜 讗讬谉 诇讬讱 诪讝讜谞讜转 讗诐 讛讬转讛 讟讜注谞转 诪驻谞讬 砖讛讬讗 讬诇讚讛 讜讛谉 讬诇讚讬诐 讝谞讬诐 讗讜转讛 讜讛讬讗 讘讘讬转 讗讘讬讛:



讗诪专 讛专"诐 讜讻谉 讬谞讬讞讜 诇讛 讛讻诇讬诐 讜讛讘讙讚讬诐 讗砖专 讛讬转讛 专讙讬诇讛 诇讛砖转诪砖 讘讛谉 讜讗驻讬诇讜 讛讬讜 讘讙讚讬 诪砖讬 讗讜 讻诇讬 讝讛讘 讜讻谉 讛注讘讚 讜讛砖驻讞讛 讗砖专 讛讬讜 诪砖诪砖讬谉 讗讜转讛 诇讗 讬住讜专讜 诪诪谞讛 讜讻讘专 拽讚诐 诇讱 砖讝讛 诪转谞讗讬 讻转讜讘讛 讜讗诐 谞驻诇 讛讘讬转 讗砖专 讛讬转讛 讚专讛 讘讛 讛谞讛 讻讘专 讗讘讚讛 讞讬讜讘 讛讚讬专讛 讘讘讬转讜 诇驻讬 砖讛转谞讗讬 讛讜讗 讗转 转讛讗 讬转讘讗 讘讘讬转讬 讜讗讬谉 诇讛 注诇讬讛谉 砖讬讘谞讜 讗讜转讜 讜讗驻讬诇讜 诪诪诪讜谉 砖诇讛 讜诇讗 讙诐 讻谉 砖转驻砖讛 讜讗转讛 讬讚注转 砖讛讻诇 讻讗砖专 讬转讞讘专讜 讘讛讜爪讗讛 讬专讜讬讞讜 拽爪转诐 讘拽爪转 讜诇讝讛 讬讜讻诇讜 诇讜诪专 诇讛 讗诐 [讗讬谉] 讗转 讗爪诇谞讜 讗讬谉 诇讬讱 诪讝讜谞讜转 讗诇讗 讗诐 转专爪讛 讘讞诇拽 讛诪讙讬注 诇讛 讻砖转讛讬讛 注诪讛诐 砖讛讬讗 转拽讞 讝讛 讘诇讬 住驻拽:



讗诪专 讛诪讗讬专讬 讗诇诪谞讛 砖讗诪专讛 讜讻讜' 讜讛注谞讬谉 讛讜讗 砖讛讗砖讛 谞讬讝讜谞转 诪谞讻住讬 讘注诇讛 讗讞专 诪讜转讜 讘转谞讗讬 讘讬转 讚讬谉 讻诇 讝诪谉 砖讗讬谞讛 转讜讘注转 讻转讜讘转讛 讻诪讜 砖讛转讘讗专 讜讘讗 诇诇诪讚 砖讗诐 讛讬讜专砖讬谉 讗讜诪专讬谉 诇讛 诇讬诇讱 诇讘讬转 讗讘讬讛 讜砖讬讝讜谞讜 讗讜转讛 诇砖诐 讜讛讬讗 讗讜诪专转 讗讬 讗讬驻砖讬 诇讝讜讝 诪讘讬转 讘注诇讬 讬讻讜诇讛 讛讬讗 诇讜诪专 讻谉 讜讗讬谉 讛讬讜专砖讬谉 讬讻讜诇讬谉 诇讜诪专 诇讛 诇讻讬 诇讘讬转 讗讘讬讱 讜讗谞讜 讝谞讬谉 讗讜转讱 诇砖诐 讜诪讻诇 诪拽讜诐 谞专讗讛 砖讗诐 讛讬讛 讗讜转讜 讘讬转 诪爪讜讬 诇讛讬讜转 讘讬转 讜注讚 诪讜爪讬讗讬谉 讗讜转讛 讜讛讜讗 砖讗诪专讜 讘转诇诪讜讚 讛诪注专讘 讘诪注砖讛 驻讟讬专转讜 砖诇 专' 砖爪讜讛 讗诇 转讝讜讝 讗诇诪谞转讬 诪讘讬转讬 讜讛拽砖讜 讜诇讗讜 诪转谞讬转讬谉 讛讬讗 讜转讬专抓 讚诇讗 诇讬诪专讜谉 讘讬转讗 讚谞砖讬讗讜转讗 讛讜讗 讜诪砖讜注讘讚 诇谞砖讬讗讜转讗 讗诇诪讗 砖讗诇诪诇讗 砖爪讜讛 讘讻讱 讛讬讜 讬讻讜诇讬谉 诇讜诪专 讻谉 讜讻谉 讘讗 诇诇诪讚 讘诪砖谞转谞讜 砖爪专讬讻讬谉 诇讬转谉 讗讜 诇砖讻讜专 诇讛 诪讚讜专 诇驻讬 讻讘讜讚讛 讗诐 诇讗 讛讬讛 诇讘注诇 讘讬转 诪讚讜专 讗诇讗 砖讛讬讛 砖讜讻专 讜讗诐 讛讚讘专 讘讛驻讱 砖讛讬讗 讗讜诪专转 讗讬 讗讬驻砖讬 诇讝讜讝 诪讘讬转 讗讘讗 讗祝 讛讬讜专砖讬诐 讬讻讜诇讬谉 诇讜诪专 诇讛 讗诐 讗转 讗爪诇谞讜 讛专讬 讗谞讜 诪注诇讬谉 诇讬讱 讻驻讬 讛爪讜专讱 诇讛 讗诇讗 讻驻讬 诪讛 砖讗讜诪讚讬谉 砖转讛讗 讛讜爪讗转讱 注讜诇讛 注诇讬谞讜 诇讞砖讘讜谉 讘专讻转 讛讘讬转 砖讘专讻转 讛讘讬转 诪专讘讛 讻诪讜 砖讬讚注转 谞专 诇讗讞讚 谞专 诇诪讗讛 转讘砖讬诇 诇讗讞讚 转讘砖讬诇 诇砖谞讬诐 讜诪讻诇 诪拽讜诐 讗诐 讛讬讗 专讜爪讛 诇讬讟讜诇 诇驻讬 讘专讻转 讛讘讬转 讻讜驻讬谉 讗讜转诐 讘讻讱 讜讗诐 讛讬转讛 讟讜注谞转 讻谉 诪驻谞讬 砖讛讬讗 讬诇讚讛 讜诇讛砖诪专 诪谉 讛讞砖讚 讜诇注讝 诪讚讬谞讛 讜讻讙讜谉 砖讛讬讗 讗砖转 讗讘讬讛诐 讜讗讬谞讛 讗诐 砖诇讛诐 讝谞讬谉 讗讜转讛 讘讘讬转 讗讘讬讛 讻讻诇 讛爪专讬讱 诇讛 讜诪讻诇 诪拽讜诐 讻转讘讜 讛讙讗讜谞讬诐 砖讗诐 讛讬转讛 诇讛 诇讟讞讜谉 讜诇讗驻讜转 讘讘讬转 讘注诇讛 讻讙讜谉 砖诇讗 讛讬讜 诇讛 砖驻讞讜转 诪谞讻讬谉 诇讛 讻驻讬 讛专讗讜讬:



讝讛讜 讘讬讗讜专 讛诪砖谞讛 讜讻讱 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讻讱 讛诐:



讝讛 砖讘讬讗专谞讜 砖谞讜转谞讬谉 诇讛 诪讚讜专 诇驻讬 讻讘讜讚讛 讻讘专 讘讬讗专谞讜 讛注谞讬谉 讻砖诇讗 讛讬讛 讘讬转 诇讘注诇 讗讜 砖讛讬讛 诇讜 讜谞驻诇 讗讘诇 讗诐 讛讬讛 讘讬转 诇讘注诇 讛专讬 讛讬讗 讬讜砖讘转 注诪讛诐 讘诪讚讜专 砖讛讬转讛 讬讜砖讘转 讘讜 讘讞讬讬 讘注诇讛 讻讻诇 讛爪专讬讱 诇讛 诇驻讬 讻讘讜讚讛 注诇 讛讚专讱 砖讛讬转讛 诪砖转诪砖转 讘讜 讘讞讬讬 讘注诇讛 讜讗讬谉 专砖讗讬诐 诇讬讞讚 诇讛 诪拽讜诐 讜讻谉 诪砖转诪砖转 讘讻专讬诐 讜讻住转讜转 讜砖讗专 讘讙讚讬 诪砖讻讘 砖谞砖转诪砖讛 讘讛谉 讘讞讬讬 讘注诇讛 讜讻谉 讘讗讜转诐 注讘讚讬诐 讜砖驻讞讜转 砖谞砖转诪砖讛 讘讛谉 讘讞讬讬 讘注诇讛 讻驻讬 讛爪专讬讱 诇讛 讜讻谉 谞讜转谞讬谉 诇讛 讻住讜转 讛专讗讜讬 诇讛 诇驻讬 讻讘讜讚讛 讜讻讘讜讚 讘注诇讛 讜讻诪讜 砖讗诪专讜 驻住讜拽 诇讬 诪讝讜谞讬 驻住拽 诇讛 驻住讜拽 诇讬 砖讬专讗讬 驻住拽 诇讛:



诪讗讞专 砖讘讬讗专谞讜 砖诪砖转诪砖转 讘诪讚讜专 砖谞砖转诪砖讛 讘讜 讘讞讬讬 讘注诇讛 注诪讛诐 讻讚专讱 砖谞砖转诪砖讛 讘讜 讘讞讬讬 讘注诇讛 讻讻诇 讛爪专讬讱 诇讛 讗转讛 诇诪讚 砖讗诐 讗诪专讜 讛讬讜专砖讬诐 诇注砖讜转 诇讛 讘讬转 拽讟谉 讜爪专 砖转注诪讜讚 砖诐 讗讬谞诐 专砖讗讬诐 讜讝讛讜 砖讗诪专讜 讘讘讬转讬 讜诇讗 讘讘讬转 注拽转讬 讜讬砖 诪驻专砖讬谉 讗讜转讜 诇转讜注诇转 讛讬转讜诪讬诐 诇讜诪专 砖讗诐 讛讬讛 讛讘讬转 拽讟谉 讜爪专 讜讗讬谞讜 诪住驻讬拽 诇讬讜专砖讬诐 注诪讛 讬讻讜诇讬谉 诇讜诪专 讛专讬 讗谞讜 讝谞讬谉 讗讜转讱 讘讘讬转 讗讘讬讱 讜专讗砖讜谉 注拽专:



讬转讜诪讬诐 砖诪讻专讜 讛讘讬转 砖诪讚讜专 讛讗诇诪谞讛 诇砖诐 诇讗 注砖讜 讻诇讜诐 讜讗注"驻 砖讘谞讻住讬诐 诪讜注讟讬诐 讗诪专讜 讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬诐 拽讜讚诐 砖讬讝讻讜 讘讛诐 讛讘谞讜转 诪讛 砖诪讻专讜 诪讻专讜 讻诪讜 砖讬转讘讗专 讘转砖讬注讬 砖诇 讘转专讗 拽"诪 讗' 讛转诐 诇讗 转驻讬砖讬 诪讞讬讬诐 讛讻讗 转驻砖讛 诪讞讬讬诐:



诪讚讜专 讗诇诪谞讛 砖谞驻诇 讗讬谉 讛讬讜专砖讬诐 讞讬讬讘讬谉 诇讘谞讜转讜 讜诇讗 注讜讚 讗诇讗 讗驻讬诇讜 专爪转讛 讛讬讗 诇讘谞讜转讜 讗讬谉 砖讜诪注讬谉 诇讛 讜讗驻讬诇讜 讗诐 专爪转讛 诇讞讝拽讜 讜诇砖驻爪讜 讗讜 诇讬驻讜转讜 讛诐 诪讜讞讬诐 讘讬讚讛 讗诇讗 转砖讘 讘讜 讻诪讛 砖讛讜讗 讗讜 转爪讗 讜诪讻诇 诪拽讜诐 讬砖 诇讛诐 诇砖讻讜专 诇讛 讘讬转 讘诪拽讜诐 讗讞专 诇驻讬 讻讘讜讚讛 讗注"驻 砖讗讬谉 砖讜讻专讬谉 诇讛 讻砖讬注讜专 讘讬转 讝讛 砖讛讬转讛 讚专讛 讘讜 讘讞讬讬 讘注诇讛 讜讛讜讗 砖讗诪专讜 讘转诇诪讜讚 讛诪注专讘 砖讘驻专拽 谞注专讛 诇讗 讛讬讛 砖诐 讘讬转 讬转讜诪讬诐 砖讜讻专讬谉 诇讛 讘讬转 讜讬砖 诪驻拽驻拽讬谉 诇讜诪专 砖讗诐 谞驻诇 讗讬谉 讞讬讬讘讬谉 诇讛 讘诪讚讜专 讜诇讗 讗诪专讜 砖诐 砖讜讻专讬谉 诇讛 讗诇讗 讻砖诇讗 讛讬讛 讘讬转 诇讘注诇 讘讞讬讬讜 讜讗讬谉 讛讚讘专讬诐 讻诇讜诐 讜讬砖 诪驻专砖讬诐 讘诪讚讜专 讗诇诪谞讛 砖谞驻诇 砖讗讬谉 讛讬转讜诪讬诐 讞讬讬讘讬谉 诇讘谞讜转讜 讜诇讗 诇砖讻讜专 诇讛 讘讬转 讘砖讬讬讞讚转讜 诇讛 讘注诇讛 讜拽讘诇转讛讜 诇讚讬专转讛:



讛驻讬专讜转 注讬拽专 拽谞讬讬转诐 讘诪砖讬讻讛 砖讗讞专 驻住讬拽转 讛讚诪讬诐 讜讗驻讬诇讜 诪砖讱 讘诇讗 诪讚讬讚讛 拽谞讛 讗讘诇 诪讚讚 注讚 砖诇讗 诪砖讱 诇讗 拽谞讛 讗驻讬诇讜 诇讗讞专 驻住讬拽转 讚诪讬诐 讜讗诐 砖讻专 讗转 诪拽讜诪讜 拽谞讗诐 讘拽谞讬讬转 砖讜讻专 讗转 诪拽讜诪讜 讜讻讘专 讘讬讗专谞讜讛 注诐 讻诇 讛爪专讬讱 讘讛 讘诪拽讜诪讛 讘讘转专讗 驻专拽 住驻讬谞讛 讜讻谉 诪讛 砖谞转讙诇讙诇 讻讗谉 诪讗讬住讜专 诇注讬住转 讞讟讬诐 注诇 讙讘讬 诪讻转讜 讘驻住讞 诪驻谞讬 砖讛谉 诪转讞诪爪讜转 讻讘专 讘讬讗专谞讜讛讜 讘诪拽讜诪讜 讘诪住讻转 驻住讞讬诐:



讞讬讬讘 讗讚诐 诇讻讘讚 讗砖转 讛讗讘 讜讻谉 讘注诇 讛讗诐 讜讚讘专 讝讛 诪爪讜讛 诪讚讘专讬 住讜驻专讬诐 讜住诪讻讜讛 诪谉 讛诪拽专讗 讻讘讚 讗转 讗讘讬讱 诇专讘讜转 讗砖转 讗讘讬讱 讜讗转 讗诪讱 诇专讘讜转 讘注诇 讗诪讱 讜诇讗 住讜祝 讚讘专 讗砖转 讗讘 讗讜 讘注诇 讗诐 讘讞讬讬 讛讗诐 讗诇讗 讗祝 诇讗讞专 诪讬转讛 讜讻谉 讞讬讬讘 讗讚诐 诇讻讘讚 讗讞讬讜 讛讙讚讜诇 讜讛讜讗 砖讗诪专讜 讜讗"讜 讬转讬专讛 诇专讘讜转 讗讞讬讱 讛讙讚讜诇 讜讗注"驻 砖讛讝讻讬专讜 讘住讜讙讬讗 讝讜 砖讻讘讜讚 讗砖转 讗讘 讚讗讜专讬转讗 讜讻诪讜 砖讛拽砖讜 讗砖转 讗讘 讚讗讜专讬转讗 诇讗 讗诪专讜讛 讗诇讗 讚专讱 住诪讱 讜讘讛专讘讛 诪拽讜诪讜转 诪爪讬谞讜 讻讬讜爪讗 讘讝讛 讻诪讜 讘诪住讻转 转注谞讬转 讻"讞 讘' 讗诪专讜 讛诇诇 讚专讗砖 讞讚砖 诇讗讜 讚讗讜专讬转讗 讻诇讜诪专 讛讗 砖诇 诪讜注讚讜转 讚讗讜专讬转讗 讜讘诪讜注讚 拽讟谉 讬"讗 讘' 讗诪专讜 讞讜诇讜 砖诇 诪讜注讚 讚讗住讬专讗 讘讬讛 诪诇讗讻讛 诪讚讗讜专讬转讗 讜讻谉 讘讛专讘讛 诪拽讜诪讜转:





转讜住驻讜转 专讬"讚

讛讛讜讗 讙讘专讗 讚讗讜讙讬专 专讞讬讗 诇讞讘专讬讛 诇讟讞讬谞讛 驻讬' 砖讬讟讞讬谉 讘讜 讘砖讻专诐 讻诇 诪讛 砖爪专讬讱 诇讜 诇讘讬转讜 诇住讜祝 讗讬注转专 讝讘讬谉 专讬讞讬讗 讜讞诪专讗 讗"诇 注讚 讛讗讬讚谞讗 讛讜讛 讟讞讬谞谞讗 讙讘讱 讛砖转讗 讛讘 诇讬 讗讙专讗 讚讟讞讬谞讛 住讘专 专讘讬谞讗 诇诪讬诪专 讛讬讬谞讜 诪转谞讬' 讚转谞谉 讗讞讚 讝谞讛 讜讗讞讚 谞讜转谉 诇讛 讚诪讬 诪讝讜谞讜转 讗"诇 专"注 诪讬 讚诪讬 讛转诐 讞讚讗 讻专讬住讗 讗讬转 诇讛 转专讬 讻专讬住转讗 诇讬转 诇讛 讗讘诇 讛讻讗 诪爪讬 讗"诇 讟讞讜谉 讜讝讘讬谉 [讟讞讜谉] 讜讗讜转讬讘 驻讬' 讘讗讜转讜 砖拽谞讬转 转讟讞讜谉 讘砖讻专讛 诇讗讞专讬诐 讜讘讗讜转讜 砖讛砖讻专转 转讟讞讜谉 讜转讜转讬讘 (讻专讬住讱) [讘讘讬转讱] 讻驻讬 讛转谞讗讬 讜讛"诪 讛讬讻讗 讚诇讗 砖讻讬讞讗 讟讞讬谞讛 诇专讬讞讬讗 讗讘诇 讛讬讻讗 讚砖讻讬讞讗 讟讞讬谞讛 诇专讬讞讬讗 讻讙讜谉 讝讛 讻讜驻讬谉 注诇 诪讚转 住讚讜诐:



诪转谞讬' 讗诇诪谞讛 砖讗诪专讛 讗讬 讗驻砖讬 诇讝讜讝 诪讘讬转 讘注诇讬 讗讬谉 讛讬讜专砖讬诐 讬讻讜诇讬诐 诇讜诪专 诇讛 诇讻讬 诇讘讬转 讗讘讬讱 讜讗谞讜 讝谞讬诐 讗讜转讱 讗诇讗 讝谞讬诐 讗讜转讛 讜谞讜转谞讬诐 诇讛 诪讚讜专 诇驻讬 讻讘讜讚讛 讗诪专讛 讗讬 讗驻砖讬 诇讝讜讝 诪讘讬转 讗讘讗 讬讻讜诇讬诐 讛讬讜专砖讬诐 诇讜诪专 诇讛 讗诐 讗转 讗爪诇谞讜 讬"诇 诪讝讜谞讜转 讗讬 讗讬谉 讗转 讗爪诇谞讜 讗"诇 诪讝讜谞讜转 讜讗诐 讛讬转讛 讟讜注谞转 诪驻谞讬 砖讛讬讗 讬诇讚讛 讜讛谉 讬诇讚讬诐 讝谞讬谉 讗讜转讛 讜讛讬讗 讘讘讬转 讗讘讬讛:



转谞讬谞讗 诇讛讗 讚转"专 诪砖转诪砖转 讘诪讚讜专 [讻讚专讱] 砖谞砖转诪砖讛 讘讞讬讬 讘注诇讛 讘讻专讬诐 讜讻住转讜转 讻讚专讱 砖谞砖转诪砖讛 讘讞讬讬 讘注诇讛 砖讻讱 讻转讘 诇讛. 讻诇 讬诪讬 诪讬讙专 讗诇诪谞讜转讬讱 讘讘讬转讬 [讜讗转 转讛讗 讬转讘讗 讜讻讜'] 转谞讬 专"讬 讘讘讬转讬 讜诇讗 讘讘讬拽转讬 驻讬' 讗诐 讛讘讬转 爪专 讜讚讞讜拽 砖讗"讬 诇讛砖转诪砖 注诐 讛讬转讜诪讬诐 讜讗讬谉 诇讛 诪讚讜专 讚讗讚注转讗 讚诪驻拽讗 诇讛讜 诇讝讬诇讜转讗 诇讗 讻转讘 诇讛 讗诪专 专"谞 讬转讜诪讬诐 砖拽讚诪讜 讜诪讻专讜 诪讚讜专 讗诇诪谞讛 诇讗 注砖讜 讜诇讗 讻诇讜诐 讜诪"砖 诪讚专"讬 讗专"谞 讚讗专"讬 讗专"谞 讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬诐 诪讛 砖诪讻专讜 诪讻专讜 讛转诐 诇讗 转驻讬住 诪讞讬讬诐 讛讻讗 转驻讬住 诪讞讬讬诐 讗诪专 讗讘讬讬 谞拽讟讬谞谉 诪讚讜专 讗诇诪谞讛 砖谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜 驻讬' 砖讘讬转 讝讛 砖讬注讘讚 诇讛 讻"讝 砖讛讜讗 拽讬讬诐 讜诇讗 讬讜转专 转谞讬讗 谞诪讬 讛讻讬 诪讚讜专 讗诇诪谞讛 砖谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜 讜诇讗 注讜讚 讗诇讗 讛讬讗 讗讜诪专转 讛谞讬讞讜 诇讬 讜讗谞讬 讗讘谞讬谞讜 诪砖诇讬 讗讬谉 砖讜诪注讬诐 诇讛 驻讬专讜砖 讚讻讬讜谉 讚谞驻诇 驻拽注 砖讬注讘讜讚讛. 讘注讬 讗讘讬讬 砖驻爪讛 诪讗讬 驻讬' 砖专讜爪讛 诇砖驻抓 讜诇讛讞讝讬拽 (讛讘讚拽) [讛讘讬转] 砖诇讗 讬驻讜诇 诪讛讜 转讬拽讜 讜讻诇 转讬拽讜 讚诪诪讜谞讗 诇拽讜诇讗 讗爪诇 讛诪讞讝讬拽 讛诇讻讱 讗讬谞讛 专砖讗讬 诇砖驻抓 讗诇讗 讬驻讜诇 讜讬驻拽注 砖讬注讘讜讚讛 (诇驻讬 驻转专讜谉 讛讙讗讜谉 讛讘讬转 注讜诪讚 讘讞讝拽转 讛讬转讜诪讬诐 诇驻讬讻讱 讗讬谉 讛讗砖讛 讬讻讜诇讛 诇砖驻抓 讗讘诇 讛专讘 驻讬' 砖讛讘讬转 讛讜讗 讘讞讝拽转 讗诇诪谞讛 讜讬讻讜诇讛 诇砖驻抓):



讗诪专讛 讗讬 讗驻砖讬 诇讝讜讝 诪讘"讗 讜讻讜' 讜诇讬转讘讜 诇讛 讻讬 讬转讘讜 讛转诐 诪住讬讬注 诇讬讛 诇专"讛 讚讗专"讛 讘专讻转 讛讘讬转 讘专讜讘讛 驻讬' 讘专讜讘 讘"讗 诪转诪注讟转 讛讜爪讗讛 砖讬讜转专 爪专讬讱 讗讚诐 讬讞讬讚讬 诇诪讝讜谞讜转讬讜 诪诪讛 砖爪专讬讱 讗诐 讬转讞讘专 注诐 讗讞专讬诐. 讜诇讬转讘讜 诇讛 诇驻讬 讘专讻转 讛讘讬转 讗讛"谞 讜讛讗 讚转谞讬 讗讬谉 诇讛 诪讝讜谞讜转 讛爪专讬讻讬诐 诇讬讞讬讚 讗讘诇 讻驻讬 砖爪专讬讱 诇驻讬 专讜讘 讘谞讬 讛讘讬转 讬讛讘讜 诇讛:





砖讬讟讛 诪拽讜讘爪转

讛讛讜讗 讙讘专讗  讚讗讜讙专 专讞讬讬讗 诇讞讘专讬讛 诇讟讞讬谞讛 诇讗讚诐 讗讞讚 讛讬讜 诇讜 专讞讬讬诐 讜诇讗 讛讬讛 诇讜 讞诪讜专 诇讙诇讙诇 讗转 讛专讞讬讬诐 讜讛诇讱 讜讛砖讻讬专谉 诇讗讞专讬诐 砖讛讬讛 诇讜 讞诪讜专 诇讛讬讜转 讟讜讞谉 讘讛诐 诇讗讞专讬诐 诇砖讻专 讜诇讗 讛转谞讛 砖讜讻专 诇讬转谉 诇讘注诇 讛专讞讬讬诐 砖讜诐 砖讻专 讘讚诪讬诐 讗诇讗 砖讛转谞讛 注诪讜 诇讟讞讜谉 诇讜 讞讟讬诐 诇驻专谞住转讜 讘砖讻专 讛专讞讬讬诐. 诇住讜祝 讗讬注转专 诪砖讻讬专 讝讘谉 专讞讬讬讗 讗讞专讬转讬 讜讞诪专讗 诇讛谞讛讬讙 讛专讞讬讬诐 讗"诇 诇砖讜讻专 注讚 讛讗讬讚谞讗 讛讜讛 讟讞讬谉 讗谞讗 讙讘讱 诇驻专谞住转讬 讘砖讻专 讛专讞讬讬诐 砖诇讬 讛砖转讗 讚讗讬转 诇讬 专讞讬讬讗 讗讞专讬转讬 讛讘 诇讬 讗讙专讗 讘讚诪讬诐 讚诇讗 爪专讬讻谞讗 诇诪讟讞谉 讙讘讱. 诪讟讞谉 讟讞讬谞谞讗 诇讱 讘讗讙专讗 讻讚诪注讬拽专讗 讛讻讗 谞诪讬 诪砖讻讬专 讟讜讞谉 诇诪讝讜谞讜转讬讜 讘专讞讬讬诐 砖讬砖 诇讜 讘讘讬转讜 讜砖讜讻专 谞讜转谉 诇讜 诪注讜转 讘砖讻专 讛专讞讬讬诐 砖讛砖讻讬专 诇讜 讛讜讗讬诇 讜讗讬谞讜 爪专讬讱 讟讞讬谞讛 讻注讬谉 讛讘转 砖讗讬谞讛 爪专讬讻讛 诇诪讝讜谞讜转讬讛 讚讘注诇 专讗砖讜谉. 转专讬 讻专讬住转讗 诇讬转 诇讛 讜诇讗 诪爪讬 专讗砖讜谉 诇诪讬诪专 讗讻诇讬 注诪讬 讜砖讜讘讬 讗讻诇讬 注诪讜 讟讞讜谉 讜讝讘讬谉 讟讞讜谉 讜讗讜转讬讘 讻诇讜诪专 讟讞讜谉 讘专讞讬诐 砖诇讱 讜诪讻讜专 讗讜转诐 讞讟讬诐 讟讞讜谞讬诐 诇讗讞专讬诐 讜讟讞讜谉 讘专讞讬诐 讚讗讜讙专转 诇讬 讜谞拽讬讟 讜讗讜转讬讘 讘诪讝讜谞讱 讻诇讜诪专 讛谞讞 讘讗讜转谉 专讞讬讬诐 讟讞讜谞讬诐 诇爪讜专讱 诪讝讜谞讜转讬讱 讜讗讬讻讗 讚讗诪专讬 讟讞讜谉 讜讝讘讬谉 讻诇讜诪专 讘讗讜转谉 专讞讬讬诐 砖拽谞讬转 讟讞讜谉 诇讗讞专讬诐 讘砖讻专. 讛谞讬 诪讬诇讬 讚诪爪讬 讗"诇 砖讜讻专 诇诪砖讻讬专 讟讞讜谉 讜讝讘讬谉 讚诇讗 诪砖讻讞 砖讜讻专 讗讬谞砖讬 诇讟讞讜谉 讘专讞讬讬讗 讚讬讚讬' 讗讘诇 讗讬 砖讻讬讞 讟讞讬谞讗 诇专讞讬讬讗 讚砖讜讻专 讻讜驻讬谉 注诇 诪讚转 住讚讜诐 讚诇讟讞讜谉 诇讗谞砖讬 讜诇砖拽讜诇 讝讜讝讬 讜诇讜转讬讘 诇诪砖讻讬专 讚讛讬讬谞讜 讝讛 谞讛谞讛 讜讝讛 讗讬谞讜 讞住专 砖讛讬讜 讗谞砖讬 住讚讜诐 谞诪谞注讬诐 砖诇讗 诇讬讛谞讜转 讝讛 讗爪诇 讝讛 讗驻讬' 讘讝讛 谞讛谞讛 讜讝讛 讗讬谞讜 讞住专. 专砖"讬 讝"诇 讘诪"拽: 
讜讝"诇  讛专讗"讛 讛讛讜讗 讙讘专讗 讜讻讜' 专讞讬讬诐 砖诇 专讗讜讘谉 讛讬讜 讜讛砖讻讬专谉 诇砖诪注讜谉 讜讞讬讬讘 注爪诪讜 诇讜 讘砖讻专谉 砖讬讟讞讜谉 诇讜 讞讚砖 讗讜 砖谞讬 讞讚砖讬诐 诇住讜祝 讗讬注转专 专讗讜讘谉 讛诪砖讻讬专 讝讘谉 专讞讬讬讗 讜讞诪专讗 讗"诇 讛讘 诇讬 讗讙专讗 讻诇讜诪专 转谉 诇讬 砖讻专讬 讘讚诪讬诐 砖讗讬谞讬 爪专讬讱 诇讟讞讬谞转讱 讻谉 驻讬' 专"讞 注"讻:
讜讻转讘讜  转诇诪讬讚讬 专"讬 讝"诇 讚讗讙专 专讞讬讬讗 讜讻讜' 驻讬' 讛砖讻讬专 讛专讞讬讬诐 砖诇讜 注诇 转谞讗讬 砖讬讟讞讜谉 讘砖讻讬专讜转 砖讬注讜专 讬讚讜注 讘讻诇 砖谞讛 讜砖讘讜注 讗讜 讘讻诇 讞讚砖 讜讞讚砖 讗讞"讻 谞转注砖专 讛诪砖讻讬专 讜拽谞讛 专讞讬讬诐 讜讞诪讜专 诇住讘讘 讛专讞讬讬诐 讜讛讬讛 讗讜诪专 诇砖讜讻专 讻讬讜谉 砖讬砖 诇讬 专讞讬讬诐 讘砖诇讬 讗谞讬 爪专讬讱 诇讟讞讜谉 讜转谉 诇讬 讗转讛 讚诪讬 讛讟讞讬谞讛 讜诪住拽谞讗 讚诪爪讬 讗讬讚讱 诇诪讬诪专 诇讟讞讬谞讛 砖讻专转讬讛 诪诪讱 讗诐 讗讬谞讱 爪专讬讱 诇讟讞讜谉 讘讗诇讜 诇讗谞砖讬 讘讬转讱 砖讻讘专 讬砖 诇讱 专讞讬讬诐 讗讞专讬诐 [讟讞讜谉] 讝讘讬谉 讟讞讜谉 讗讜转讬讘 讻诇讜诪专 讟讞讜谉 讜诪讻讜专 诇讗讞专讬诐 讗讜 讟讞讜谉 讜讛谞讞 讘讘讬转讱 诪讬讛讜 讗诐 诪讜爪讗 讚讙谉 诪讗讞专讬诐 砖诪住驻讬拽 诇讟讞讬谞转 讛专讞讬讬诐 讻讜驻讬谉 讗讜转讜 诇转转 讚诪讬 讛讟讞讬谞讛 讚讝讛 谞讛谞讛 讜讝讛 讗讬谞讜 讞住专 讛讜讗 讻转讘 专"诪 讝"诇 讜砖诪注讬谞谉 诪讬谞讛 讚讻讛"讙 讙讘讬 诪讝讜谞讜转 讛讬讻讗 讚拽讘讬诇 讗谞驻砖讬讛 诇讞讘专讬讛 讘诪讝讜谞讜转 讜讗讬注转专 讞讘专讬讛 讜诇讗 讗爪讟专讬讱 诇诪讝讜谞讬 诪讞讬讬讘 诇诪讬转讘 诇讬讛 讚诪讬 诪讝讜谞讜转 诇讗 砖谞讗 讛讬讜 诇讬讛 诪讝讜谞讬 诪拽诪讬 讛讻讬 讜诇讗 砖谞讗 讚讗讬注转专 讘转专 讛讻讬 讚讛讗 诪转谞讬' 讚讛"诇 诪讝讜谞讬 诪拽诪讬 讚诇拽讘讬诇 诇讬讛 讘转专讗 诪讝讜谞讬 讗谞驻砖讬讛 讜拽转谞讬 讗讞讚 讝谞讛 讜讗讞讚 谞讜转谉 诇讛 讚诪讬 诪讝讜谞讜转 讜讙讘讬 诪注砖讛 讘专讞讬讬讗 谞诪讬 讚讗讬注转专 讘转专 讛讻讬 讜讟注诪讗 讚诪爪讬 讗诪专 诇讬讛 讟讞讜谉 讜讝讘讬谉 讟讞讜谉 讜讗讜转讬讘 讛讗 诇讗讜 讛讻讬 诪讞讬讬讘 诇诪讬转讘 诇讬讛 讚诪讬诐 讜讚讜拽讗 讚诇讬转 诇讬讛 诇谞转讘注 驻住讬讚讗 讗诇讗 讟讬专讞讗 讘注诇诪讗 讛讜讗 讚讗讬讻讗 讗讘诇 讛讬讻讗 讚讗讬转 诇讬讛 驻住讬讚讗 讘讬谉 诪讝讜谞讜转 诇讚诪讬 诪讝讜谞讜转 讞讬讬砖讬谞谉 诇驻住讬讚讗 讚谞转讘注 讜诇讗 讬讛讬讘 诇讬讛 讗诇讗 砖讬注讜专讗 讚诇讗 诇驻住讬讚 注"讻:


 诪讬  讚诪讬 讛转诐 讞讚讗 讻专住讗 讜讻讜'. 讻诇讜诪专 讚讛转诐 讗讬 讗诪专转 讚诇讗 诇讬转讘讜 诇讛 讗诇讗 诪讝讜谞讜转 诪诪砖 砖爪专讬讻讛 诇讗讻讜诇  讛驻住讬讚 诪讗讞讚 诪讛诐 讗讜讻诇 讝诪谉 砖讗讬谞讛 讬讻讜诇讛 诇讗讻讜诇 讜讛讗 诇讗 讗住讬拽谞讗 讗讚注转讗 讗讘诇 讛讻讗 讻讬 讟讞讬谉 诇讬讛 砖讜讻专 诇诪砖讻讬专 诇讗 诪驻住讬讚 诪砖讻讬专 讻诇讜诐 讚讬讻讜诇 诇讟讞讜谉 讘专讞讬讬诐 砖诇拽讞 诇讗讞专讬诐 讘砖讻专 讜讬讟讞讜谉 砖诇讜 讘讘讬转 砖讜讻专 讜讛讬讬谞讜 讚讗诪专讬谞谉 讚讗诪专 诇讬讛 讟讞讜谉 讜讝讘讬谉 讟讞讜谉 讜讗讜转讬讘 讜诇讗 讗诪专谉 讗诇讗 讚诇讬转 诇砖讜讻专 讟讞讬谞讛 讗讞专讬转讬 讗讘诇 讗讬转 诇砖讜讻专 讟讞讬谞讛 讗讞专讬转讬 讘诇讗 讛驻住讚 讻讜驻讬谉 讗讜转讜 注诇 诪讚转 住讚讜诐 讜讻谉 讛诇讻讛. 讛专讬讟讘"讗 讝"诇:


 诪转谞讬' 讗诇诪谞讛  砖讗诪专讛 讜讻讜'. 讜谞讜转谞讬谉 诇讛 诪讚讜专 诇驻讬 讻讘讜讚讛 讗讬谞讜 专"诇 砖讗诐 讗讬谉 诇讛 讘讬转 砖讬砖讻专讜 诇讛 讚讛讗 讘讛讚讬讗 拽讬讬"诇 讘驻专拽 谞注专讛 砖讗诐 诇讗 讛谞讬讞 诇讛诐 讗讘讬讛 讘讬转 砖讗讬谞诐 讞讬讬讘讬诐 诇砖讻讜专 诇讛 讜讻诪讜 讻谉 讗诐 讛谞讬讞 诇讛诐 讗讘讬讛诐 讘讬转 爪专 讗讬谞诐 讞讬讬讘讬诐 诇转转 诇讛 讘讬转 专讞讘 诪讚转谞讬 专讘 讬讜住祝 讘讘讬转讬 讜诇讗  讘注拽转讬 讗诇讗 诪讗讬 讚拽转谞讬 讜谞讜转谞讬谉 诇讛 诪讚讜专 诇驻讬 讻讘讜讚讛 专"诇 砖讗诐 讛谞讬讞 讘注诇讛 讘转讬诐 讛专讘讛 讜讛讬转讛 专讙讬诇讛 讘讞讬讬讜 诇讛砖转诪砖 讘诪讚讜专 讛诪砖讜讘讞 谞讜转谞讬谉 讚诪讬 讛诪砖讜讘讞 讗讬 谞诪讬 砖讗诐 讛讬转讛 专讙讬诇讛 诇讛砖转诪砖 驻注诪讬诐 讘诪讚讜专 讝讛 讜驻注诪讬诐 讘诪讚讜专 讝讛 讗讬谞诐 讬讻讜诇讬诐 诇讚讞讜转讛 讗爪诇 讛讙专讜注 讗诇讗 谞讜转谞讬谉 诇讛 讛诪砖讜讘讞. 转诇诪讬讚讬 专讘讬谞讜 讬讜谞讛:
诪讚讜专  讛讚专 诇注爪诪讛. 讻谉 讻转讘 专砖"讬 讘诪讛讚讜专讗 拽诪讗:


 讜讗诐  讛讬转讛 讟讜注谞转 诪驻谞讬 砖讛讬讗 讬诇讚讛 讜讻讜'. 讛讗讬 住讬驻讗 诇讗 诪转讜拽诪讗 讗诇讗 讘讗砖转 讗讬砖 讜讻讙讜谉 砖讛讬讜 诇讘注诇讛 讘谞讬诐 诪讗砖讛 讗讞专转 讜讛诐 讘讞讜专讬诐 讜讛讬讗 讬诇讚讛 讜讛讬讗 讗讜诪专转 讗讬谞讬 专讜爪讛 诇讚讜专 注诪讛诐 讻讚讬 砖诇讗 谞讘讜讗 诇讬讚讬 讗讬住讜专 讗砖转 讗讘 讗"谞 砖诇讗 讛谞讬讞 讘谞讬诐 讜讗讬谞讛 专讜爪讛 诇砖讘转 注诐 讛讗讞讬诐 砖讛讬讗 讗住讜专讛 注诇讬讛诐 诪砖讜诐 注专讜讛 讜讞讜砖砖转 砖诇讗 讬讘讜讗讜 诇讬讚讬 讛专讙诇 注讘讬专讛 谞讜转谞讬谉 诇讛 诪讝讜谞讜转 讛爪专讬讻讬谉 诇讛 诪砖诇诐 讘讘讬转 讗讘讬讛 讚讞讬讬讘讬谉 诇讛 诪讝讜谞讜转 讘注谞讬谉 砖诇讗 讬讛讬讛 诇讚讘专 讞砖砖 讗讘诇 讗诐 讛讬转讛 讗诪讛 讗讬谞讛 讬讻讜诇讛 诇讟注讜谉 讝讛 讚讙讘讬 讗诐 诇讬讻讗 诇诪讬讞砖 诇讛讗讬 讞砖砖讗 讻诇诇. 转诇诪讬讚讬 专讘讬谞讜 讬讜谞讛 讝"诇 讜讻谉 驻讬专砖 专砖"讬 讝"诇 讘诪讛讚讜专讗 拽诪讗 讜讛谉 讬诇讚讬诐 讘讗砖转 讗讘 拽诪讬讬专讬 诪砖讜诐 驻专讬爪讜转讗 注"讻. 讜讻转讘 讛专讬讟讘"讗 讝"诇 讚讛"讛 诇讗砖讛 讘讞讬讬 讘注诇讛 砖讬爪讗转讛 诪讘讬转讜 讜讛诇讻讛 诇讛 砖讗诐 谞转谞讛 讟注诐 诇讚讘专讬讛 讞讬讬讘 诇转转 诇讛 诪讝讜谞讜转 砖诇诪讬诐 讘诪拽讜诐 砖讛讬讗 讗讘诇 讗诐 诇讗 谞转谞讛 讟注诐 诇讚讘专讬讛 讗讬谞讜 讞讬讬讘 诇讛 诪讝讜谞讜转 砖讗讬谉 讞讬讜讘 诪讝讜谞讜转 诇讗砖讛 注诇 讘注诇讛 讗诇讗 讻砖讛讬讗 注诪讜 注诇 砖诇讞谞讜 讜讻谉 讛讬讗 讘讗诇讛 讛讚讘专讬诐 专讘讛 注诇 驻住讜拽 诇诪注谉 讬专讘讜 讬诪讬讻谉 讜讗祝 诇讚讘专讬 讛专诪讘"诐 砖讗讜诪专 讬讻讜诇 诇讛砖专讜转讛 注"讬 砖诇讬砖 讛讜讗 注讚讬祝 诪讬谞讛 讘讝讛 讜讗驻讬诇讜 诇驻讬 讘专讻转 讛讘讬转 讗驻砖专 讚诇讗 讬讛讬讘 诇讛 讚诇讗 转拽讜谉 专讘谞谉 诪讝讜谞讜转 讗诇讗 讘讬讜砖讘转 转讞转讬讜 讜诪砖诪砖转讜 讜讗驻讬诇讜 诇讚讘专讬 讛讗讜诪专 砖讬砖 诪讝讜谞讜转 诇诪讜专讚转 讙诪讜专讛 讛转诐 讬讜砖讘转 注诪讜 讘讘讬转 砖诪爪注专转讜 诪转砖诪讬砖 讜拽讗 拽谞住讬谞谉 诇讛 诇讛讛讬讗 诪讜专讚转 讗讘诇 讻砖讗讬谞讛 讬讜砖讘转 注诪讜 讜讗讬谞讛 讘讗讛 讘讟注谞讛 讗讬谉 诇讛 诪讝讜谞讜转 讜讻谉 讚注转 专讘讜转讬 讜讗祝 讻砖讛诇讻讛 讘讟注谞讛 讗诐 砖转拽讛 讜诇讗 转讘注讛 诪讝讜谞讜转 诪讞诇讛 诇讛讜 诇砖注讘专 讜讻讚讻转讬讘谞讗 讘驻' 讛讻讜转讘 讘住"讚 注"讻:
讙诪专讗 转谞讜  专讘谞谉 诪砖转诪砖转 讘诪讚讜专 砖谞转谞讜 诇讛 讗诐 谞砖转诪砖讛 讘讞讬讬 讘注诇讛 讘讻专讬诐 讜讻住转讜转 讗讜 讘讻诇讬 讻住祝 讻讱 讛讬讗 诪砖转诪砖转 讜讬讜专砖讬谉 讞讬讬讘讬谉 诇讝诪谉 诇讛 讗转 讛讻诇 讘讘讬转讬 诪砖诪注 讘砖讬诪讜砖 讗讞讚 转讛讗 诪砖转诪砖转 讘讞讬讬 讜讘诪讜转讬 讻诇 讗讬诪转 讚讗转 讘讘讬转讬. 诪讬讙专 诪砖讱 讗诇诪谞讜转讬讱 讜诇讗 讘讘拽转讬 砖讗诐 讬砖 诇讛 讘讬转 拽讟谉 讜爪专 讬讻讜诇讬谉 讛讬讜专砖讬诐 诇讜诪专 诇讛 诇讻讬 诇讘讬转 讗讘讬讱 讜讗谞讜 讝谞讬谉 讗讜转讱 诇砖诐 砖讛专讬 讻转讘 诇讛 讘讘讬转讬 讚诪砖诪注 讘讘讬转讬 讙讚讜诇 讜专讞讘 讜诇讗 讘讘讬转 爪专 讜拽讟谉 诇"讗 讜诇讗 讘讘讬转 注拽转讬 砖讗讬谉 讛讬讜专砖讬诐 讗讜诪专讬诐 诇讛 谞注砖讛 诇讱 讘讬转 拽讟谉 诇讚讜专  讘讬 讘讬拽转讗 讘讬 注拽转讗. 专砖"讬 讝"诇 讘诪讛讚讜专讗 拽诪讗:
讜讝"诇  转诇诪讬讚讬 专讘讬谞讜 讬讜谞讛 讝"诇 砖讻讱 讻讜转讘 诇讛 讻诇 讬诪讬 诪讬讙专 讗诇诪谞讜转讬讱 转讛讗 讬转讘讗 讘讘讬转' 讻诇 讝诪谉 砖讬诪砖讱 讝诪谉 讗诇诪谞讜转 砖诇讱 转砖转诪砖 讘讗讜转讜 讛讻讘讜讚 砖谞砖转诪砖转 讘讞讬讬 讘讘讬转讬 注"讻:
讘诪讚讜专  讗诇诪谞讛 讻讙讜谉 砖讘谞讛 诇讛 讘注诇讛 讞讚专 讗讞讚 讘驻谞讬 注爪诪讛 讘转讜讱 讘讬转讜 诇爪讜专讱 转砖诪讬砖讛. 专砖"讬 讝"诇 讘诪讛讚讜专讗 拽诪讗:


 讘谞讻住讬诐  诪讜注讟讬谉 诪讛 砖诪讻专讜 诪讻专讜 驻讬' 讛讗 拽讬"诇 砖讗诐 讛谞讻住讬诐 诪讜注讟讬谉 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐 讜讻讜'. 讜专讘 谞讞诪谉 住讘讬专讗 诇讬讛 砖讗诐 拽讚诪讜 讬转讜诪讬诐 讜诪讻专讜 诪讗讜转谉 谞讻住讬诐 诪讜注讟讬谉 诪讛 砖诪讻专讜 诪讻专讜 讜讛驻住讬讚讜 讛讘谞讜转 讝讻讜转谉 讜讘讘"讘 驻专拽 诪讬 砖诪转 诪驻专砖 讘诪讚讜专讬谉 诪讜注讟讬谉 讜讻转讘 专砖"讬 讝"诇 讜讚讜拽讗 讻砖拽讚诪讜 讜诪讻专讜 拽讜讚诐 砖讛转驻讬住讜 诇讘谞讜转 讗讘诇 讗讞专 砖讘"讚 讝讻讜 诇讘谞讜转 诇诪讝讜谞讜转讬讛谉 诇讗讜 讻诇 讻诪讬谞讬讬讛讜 诇讗驻拽讜注讬 讝讻讜转 讛讘谞讜转. 转诇诪讬讚讬 专讘讬谞讜 讬讜谞讛 讝"诇:
讜讝"诇  讛专讬讟讘"讗 讬转讜诪讬诐 砖拽讚诪讜 讜诪讻专讜 驻讬专砖"讬 讝"诇 砖诪讻专讜诐 拽讜讚诐 砖讛讜专讬讚讜 讘"讚 讗转 讛讘谞讜转 讜讛讻讬 讚讬讬拽 拽爪转 诇讬砖谞讗 讚拽讚诪讜 讜注讜讚 砖讗诐 讗转讛 讗讜诪专 砖讝讛 讗驻讬诇讜 砖讛讜专讬讚讜诐 讘谞讻住讬诐 讘讟诇转 转拽谞转 讘谞讜转 讘谞讻住讬诐 诪讜注讟讬诐 讜讛讗 讚讗诪专讬谞谉 讛讻讗 转驻住讜 诪讞讬讬诐 讛转诐 诇讗 转驻住讜 诪讞讬讬诐 诇讗讜 诇诪讬诪专讗 砖转驻住讜 讘讛诐 诇讗讞专 诪讬转讛 讗诇讗 讚讛讻讬 驻讬专讜砖讗 讚讛讻讗 讝讻转讛 讛讗诇诪谞讛 讘诪讚讜专 讝讛 诪讞讬讬诐 砖讛专讬 谞砖转诪砖 讘讜 讘讞讬讬 讘注诇讛 诪讛 砖讗"讻 讘讘谞讜转 砖讝讻讬讬转谉 讘谞讻住讬诐 诪讜注讟讬谉 讗讬谞讜 讗诇讗 诇讗讞专 诪讬转讛 讜转驻住 诇讗讜 讚讜拽讗 讜转讚注 砖讛专讬 讗讬谉 转驻讬住讛 讘拽专拽注讜转 讜讬砖 住驻专讬诐 砖讙讜专住讬谉 讛讻讗 转驻住讛 讛转诐 诇讗 转驻住讛 讜讝讛 讻驻专砖"讬 讝"诇 讗讘诇 讬砖 诪讘注诇讬 讛转讜住驻讜转 砖驻讬专砖讜 砖讗驻讬' 诪讻专讜 诇讗讞专 讛转驻住转 讘"讚 诇讘谞讜转 诪讛 砖注砖讛 注砖讜讬 讻讬讜谉 讚诇讗 转驻住讜 诪讞讬讬诐 讜谞拽讟 拽讚诪讜 诇驻讬  砖讗诪专讜 诇注砖讜转 讻谉 拽讜讚诐 砖讬讚注讜 讘讚讘专 砖讬诪讞讜 讘讛诐 注"讻:
讛转诐  讬专讜砖转 谞讻住讬诐 诪讜注讟讬诐 诇讗 转驻住讜 讘谞讜转 诪讞讬讬 讛讗讘 诪讚讜专 转驻住讛 讛讗诇诪谞讛 诪讞讬讬 讘注诇讛. 专砖"讬 讘诪讛讚讜专讗 拽诪讗:
讜讝"诇  转诇诪讬讚讬 专讘讬谞讜 讬讜谞讛 讝"诇 讛讻讗 转驻讬住讛 诪讞讬讬诐 砖讛专讬 讘讞讬讬 讘注诇讛 注讜诪讚转 讘讘讬转讛 讜讝讻转讛 讘讗讜转讛 讚讬专讛 注"讻:
讗讬谉  讛讬讜专砖讬谉 讞讬讬讘讬谉 诇讘谞讜转讜 讜讬讻讜诇讬谉 诇讜诪专 诇讛 诇讻讬 诇讘讬转 讗讘讬讱 讜讗谞讜 讝谞讬谉 讗讜转讱 诇砖诐 讜讗谞讬 讗讘谞谞讜 诪砖诇讬 讜诇讗 讗讝讜讝 诪讘讬转 讘注诇讬 讗讬谉 砖讜诪注讬谉 诇讛 讛讜讗讬诇 讜谞驻诇 讚讘讘讬转讬 讻转讘 诇讛 诪砖诪注 讻诇 讝诪谉 砖讘讬转讬 拽讬讬诐. 专砖"讬 讝"诇 讘诪讛讚讜专讗 拽诪讗:
讜讝"诇  转诇诪讬讚讬 专讘讬谞讜 讬讜谞讛 讝"诇 讗讬谉 砖讜诪注讬谉 诇讛 诪驻谞讬 砖讛讬转讜诪讬诐 讬讻讜诇讬诐 诇讜诪专 诇讛 讻诇讜诐 讛转谞讛 讗讘讬谞讜 注诪讱 讗诇讗 讻诇 讝诪谉 砖转讛讗 讛讘讬转 拽讬讬诪转 讜讝讜 讻讬讜谉 砖谞驻诇讛 诇讗 拽专讬谞谉 讘讬讛 讘讘讬转讬 注"讻:
砖讬驻爪讛  讞讝拽讛 讘讚拽讬 讛讘讬转 讜住转诪讛 讛住讚拽讬谉 讻讚讬 砖诇讗 转驻讜诇 诪讛讜 讬讻讜诇讬谉 诇注讻讘 注诇 讬讚讛 讗讜 诇讗 砖讬驻爪讛 诇砖讜谉 转讬拽讜谉 讻讚讗诪专讬谞谉 注讚 讚讗转讗 讗住讗 讜砖驻爪讬谞讛讜. 专砖"讬 讝"诇 讘诪"拽. 讜讘诪讛讚讜专讗 讘转专讗 讻转讘 砖讬驻爪讛 讞讝拽讛 讘讚拽讬讛 诪讗讬 诪讬 讗诪专讬谞谉 诇讗 诪驻拽讬谞谉 诇讛 讻诇 讛讬诪讬诐 砖讬讻讜诇 诇讛转拽讬讬诐 讗讜 讚讬诇诪讗 讗诪专讬 诇讛 诇讗讜 讻诇 讻诪讬谞讱 诇讞讝拽 讛讘讬转 讜诇注诪讜讚 讘讜 讬诪讬诐 专讘讬诐 讗诇讗 诇讗 讬注诪讜讚 讗诇讗 讻诇 讬诪讬 拽讬讜诐 讛讘讬转 诪讻诪讜 砖讛讬转讛 讻砖诪转 讘注诇讛. 讜讛转讜住驻讜转 讙专住讬 砖讬驻讜爪讗 诪讗讬 讜砖诐 讚讘专 讛讜讗 讜驻讬专讜砖 诪讛讜 砖转砖驻抓 讗讬 诪爪讬 诇注讻讘 注诇 讬讚讛 诇讻转讞诇讛 讜诪讬讛讜 诇讘转专 讚转拽谞讛 诇讗 诪驻拽讬谞谉 诇讛 讻诇 讬诪讬诐 砖讬讻讜诇 诇讛转拽讬讬诐. 讜讝"诇 转诇诪讬讚讬 专讘讬谞讜 讬讜谞讛 讝"诇 砖讬驻讜爪讗 诪讗讬 砖讬驻讜爪讗 诪讛讜 注"讻:


 讜诇讬转讘讜  诇讛 诪讝讜谞讜转 讻讬 讬转讘讛 讛转诐 讘讘讬转 讗讘讬讛. 讘专讻转 讛讘讬转 诪专讜讘讛 诇驻讬 专讜讘 讘谞讬 讗讚诐 诪转讘专讻转 讛讘讬转 诇"讗 讘专讻转 讛讘讬转 诪专讜讘讛 诪讝讜谞讜转 诇砖谞讬诐 诪讝讜谞讜转 诇砖诇砖讛 讜诇讬转讘讜 诇讛 诇驻讬 讘专讻转 讛讘讬转 讻诇讜诪专 讗诐 讛诐 砖谞讬诐 讗讜 砖诇砖讛 诪讗讜转讜 诪讝讜谉 砖讛诐 诪转拽谞讬谉 诇爪讜专讻谉 讬讛讬讜 谞讜转谞讬谉 诇讛 拽讬诪注讗 诇"讗 砖注讜砖讬谉 诪诇讗讻讛 讘讬讞讚 讜诪砖转讻专讬诐 讜注讜讚 砖诪讝诇 讛专讘讬诐 讬驻讛 讜诇讬转讘讜 诇讛 诇驻讬 砖谞转诪注讟讛 讘专讻转 讛讘讬转 诪讬爪讬讗转讛 讙诪讙讜诐. 专砖"讬 讘诪讛讚讜专讗 拽诪讗:
讜讝"诇  转诇诪讬讚讬 专讘讬谞讜 讬讜谞讛 讘专讻转 讛讘讬转 诪专讜讘讛 驻讬' 讘诪拽爪转 讛讚讘专讬诐 砖诪住驻讬拽讬诐 砖诇砖讛 讘谞讬 讗讚诐 讬住驻讬拽讜 讗专讘注讛 讚谞专 诇讗' 谞专 诇诪讗讛 讜讻谉 讻诇 讻讬讜爪讗 讘讝讛 讜专砖"讬 讝"诇 讙讜专住 讘专讻转 讛讘讬转 讘专讜讘讗 讻诇讜诪专 诇驻讬 专讜讘 讘谞讬 讗讚诐 讛讘专讻讛 诪砖转诇讞转 讘讘讬转 讚诪讝诇讗 讚转专讬 注讚讬祝 讜讛专讗砖讜谉 注讬拽专 注"讻:


 讜讝"诇  讛专讬讟讘"讗 讘专讻转 讛讘讬转 诪专讜讘讛 驻讬专砖 专砖"讬 讻讬 讻砖讛诐 专讘讬诐 注讜讝专讬诐 讝讛 诇讝讛 讜注讜讚 讚诪讝诇讗 讚专讘讬诐 注讚讬祝 讜诇驻讬 讝讛 诇讗 讗转讬 砖驻讬专 诪讗讬 讚驻专讻讬谞谉 讜诇讬转讘讜 诇讛 诇驻讬 讘专讻转 讛讘讬转 讜讛谞讻讜谉 讚讘专讻转 讛讘讬转 诪专讜讘讛 诪砖讜诐 讚谞专 诇讗' 讻讜'. 注"讻. 讜讝"诇 讛专"讬 诪讟专讗谞讬 讝"诇 讘专讻转 讛讘讬转 讘专讜讘讗 驻讬专讜砖 讘专讜讘 讘谞讬 讗讚诐 诪转诪注讟转 讛讛讜爪讗讛 砖讬讜转专 爪专讬讱 讗讚诐 讬讞讬讚讬 诇诪讝讜谞讜转 诪诪讛 砖爪专讬讱 讗诐 讬转讞讘专 注诐 讗讞专讬诐 讜诇讬转讘讜 诇讛 诇驻讬 讘专讻转 讛讘讬转 讗讛"谞 讜讛讗讬 讚转谞讬 讗讬谉 诇讛 诪讝讜谞讜转 讛爪专讬讻讬谉 诇讬讞讬讚 讗讘诇 讻驻讬 砖爪专讬讱 诇驻讬 专讜讘 讘谞讬 讛讘讬转 讬讛讘讬 诇讛 注"讻:


 诇砖讜谉  讞讻诪讬诐 讘专讻讛 讻诇讜诪专 诪诪讛 砖讗诪专讜 讞讻诪讬诐 讬砖 诇诇诪讜讚 讛讬讻谉 讘专讻讛 诪爪讜讬讛 讜讻讚讗诪专讬' 讛讻讗 讘专讻转 讛讘讬转 诪专讜讘讛. 驻讬专讜砖 讻讙讜谉 讞讟讬诐 讗讜 讬讬谉 讜讻诇 讛诪讟诇讟诇讬谉 谞拽谞讬谉 讘诪砖讬讻讛. 诪讚讚 讗驻讬诇讜 讘讻诇讬讜 砖诇 诇讜拽讞. 砖讜讻专 讗转 诪拽讜诪讜 诪拽讜诐 讻诇讬讜 讚专砖讜转讜 砖诇 讗讚诐 拽讜谞讛 诇讜 讜讛讬讬谞讜 诇砖讜谉 讞讻诪讬诐 注讜砖专 砖诪讚讘专讬 讞讻诪讬诐 谞诇诪讜讚 讛讬讗讱 讬讻讜诇 诇拽谞讜转 讗讜转诐 驻讬专讜转 讘诇讗 诪砖讬讻讛 讻讚讬 砖诇讗 讬驻住讬讚. 专砖"讬 讘诪"拽:
砖讜讻专  讗转 诪拽讜诪讜 诪讻讗谉 砖诪注谞讜 砖讛诪砖讻讬专 讘讬转 诇讞讘讬专讜 讗注"驻 砖讬砖 诇讜 讘讛 转驻讬住转 讬讚 拽讜谞讛 诇讜 诇砖讜讻专 诪讚讬谉 讞爪讬专讜 讜讻谉 谞诪讬 诪砖诪注 讛讻讬 诪讛讛讬讗 讚诪爪讬注讗 讚讚' 讝拽谞讬诐 砖讛讬讜 讛讜诇讻讬诐 讘住驻讬谞讛 讜讗诪专 专"讙 诪注砖专 砖讬砖 诇讬 讘诪拽讜诐 驻诇讜谞讬 谞转讜谉 诇注拽讬讘讗 讘谉 讬讜住祝 讜诪拽讜诪讜 诪讜砖讻专 诇讜. 转诇诪讬讚 讛专砖讘"讗 讝"诇:


 诪驻谞讬  砖讛谉 诪讞诪讬爪讜转 讛讗 诇诪讚谞讜 讚讞讟讬谉 诇注讜住讜转 讬驻讬谉 讛谉 诇诪讻讛 讜讘驻住讞 诇讞讜讚 讗住讜专 诇讛讛讬讗 专驻讜讗讛 诪砖讜诐 讞讬诪讜抓. 诇讘谞讬 讗谞讬 爪专讬讱 砖讛讬讛 爪专讬讱 诇爪讜讜转 讗转 讘谞讬讜 讜讗讬讬讚讬 讚拽转谞讬 谞讜转谞讬谉 诇讛 诪讚讜专 诇驻讬 讻讘讜讚讛 谞住讬讘 诇讛 诇讛讛讬讗 讘专讬讬转讗 讚转谞讬讗 讘讙讜讛 讛讝讛专讜 讘讻讘讜讚 讗诪讻诐. 专砖"讬 讘诪"拽:


 讜讝"诇  讛专讗"砖 讛讗 讚诪讬讬转讬 讛讻讗 驻讟讬专转讜 砖诇 专' 驻讬' 专' 讗讘专讛诐 讗讘"讚 讚讗讬讬讚讬 讚讗讬讬专讬 讘注谞讬谉 讗诇诪谞讛 拽讗 诪讬讬转讬 讛讻讗 砖爪讜讛 专' 讘谞讬讜 砖讬谞讛讙讜 讻讘讜讚 讘讗诇诪谞转讜 讜讘讬专讜砖诇诪讬 诪讬讬转讬 诇讛 注诇 诪转谞讬' 讗诇诪谞讛 砖讗诪专讛 讗讬 讗驻砖讬 诇讝讜讝 诪讘讬转 讘注诇讬 讜讙专住讬谞谉 讛转诐 讙' 讚讘专讬诐 爪讜讛 专讘讬 讗转 讘谞讬讜 讘砖注转 驻讟讬专转讜 讗诇 转讝讜讝 讗诇诪谞转讬 诪讘讬转讬 讗诇 转住驻讚讜谞讬 讘注讬讬专讜转 诪讬 砖谞讟驻诇 讻讜'. 讜驻专讬讱 讗诇 转讝讜讝 讗诇诪谞转讬 诪讘讬转讬 诇讗讜 诪转谞讬转讬谉 讛讬讗 讗诇诪谞讛 砖讗诪专讛 讗讬 讗驻砖讬 诇讝讜讝 讜诪砖谞讬 讚诇讗 讬讬诪专讜谉 讘讬转讗 讚谞砖讬讗讜转讗 诪砖讜注讘讚转 诇谞砖讬讗讜转. 讜讻"讻 转' 讛专讬讟讘"讗 讜讛专砖讘"讗:


 讚诇讜拽  讘诪拽讜诪讜 砖诪讟转讜 诪讜讟诇转 讘砖注转 驻讟讬专转讜 讜讘注专讘讬 砖讘转讜转 讚诇讛讜讬 谞专 讘诪拽讜诪讜 诪砖讜诐 讚讛讜讛 讗转讬 讘讘讬 砖诪砖讬 讻讚诇拽诪谉. 诪讜爪注转 讜诪拽讜砖讟转 讘讻专讬诐 讜讻住转讜转 讜转讻砖讬讟讬谉. 讞驻谞讬 讞驻讛 讜讗驻专转 诪拽讜诪讜转 讛谉 讛讝讛专讜 讻诇讜诪专 讘转诪讬讛 讜拽讗 诪驻专砖 诇讛 诇讻讜诇讛 讘专讬讬转讗. 专砖"讬 讘诪讛讚讜专讗 拽诪讗:


 讜讬"讜  讬转讬专讗 讜讬砖 诇讚拽讚拽 拽爪转 讜讛讗 讗砖转 讗讘 讜讘注诇 讗诐 谞诪讬 诪讬讬转讜专讗 讚讗转 诪专讘讬' 诇讛讜 讜讗诪讗讬 谞拽讟 讟驻讬 讜讬"讜 讬转讬专讗 讜讬"诇 讚讚专砖讗 讚讗转 讘专讬专讗 讘讻讜诇讬 讙诪专讬谉 讚讻诇 讗转讬谉 专讘讜讬讬谉 讗讘诇 讚专砖讗 讚讜讬"讜 讛讬讗 讛讻讗 讘诇讞讜讚 讜诇讛讱 谞拽讟 讗转 讗讘讬讱 讝讜 讗砖转 讗讘讬讱 讜讻讜'. 讜谞拽讟 诇专讘讜转 讗转 讗讞讬讱 讛讙讚讜诇 讗注"讙 讚讗讬谞讱 谞诪讬 诪专讬讘讜讬讬讗 讚讗转 拽讗 专讘讬谞谉 诇讛讜 讜讻谉 讚讬讬拽 专砖"讬 砖讻转讘 讗转 讗讘讬讱. 讻诇 讗转讬谉 专讘讜讬讬谉. 讜讬"讜 讬转讬专讗 讚讜讗转 讗诪讱. 注"讻. 讚讜拽 讜转砖讻讞 讜讚专砖讬谞谉 诪讗转 讬转讬专讗 讗砖转 讗讘 讜讘注诇 讗诐 诪砖讜诐 讚讛讬讬谞讜 讻讘讜讚 讗讘 讜讗诐 讜讻讚诪砖谞讬 讛"诪 诪讞讬讬诐 讜讻讚讘注讬谞谉 诇诪讻转讘 讘住"讚 讜诪讜讬"讜 讬转讬专讗 讗讬讬转讬' 讗讞讬讱 讛讙讚讜诇 讚讛讜讬讗 诇讬讛 讻讘讜讚 讘讗驻讬 谞驻砖讬' 讜诇讗 砖讬讬讱 讘讻诇诇 讻讘讜讚 讗讘 讜讗诐 讻谞"诇:


 讛"诪  讚讻讘讜讚 讗砖转 讗讘 诪讚讗讜专讬讬转讗 诪讞讬讬诐 讚讗讘. 专砖"讬 讘诪讛讚讜专讗 拽诪讗. 诪砖诪注 讚诪讚专讘谞谉 讞讬讬讘 讘讻讘讜讚 讗砖转 讗讘 讗驻讬诇讜 诇讗讞专 诪讬转讛. 讜拽砖讛 拽爪转 讚讗讻转讬 转拽砖讬 讗诪讗讬 爪专讬讱 专讘讬 诇讛讝讛讬专 讗转 讘谞讬讜 注诇 讻讘讜讚讛 讗讟讜 诪讬 讞砖讬讚讬 讚拽讗 注讘专讬 讗讚专讘谞谉 讜讘诪讛讚讜专讗 讘转专讗 驻讬' 讬驻讛 砖讻转讘 讜讝"诇 讛"诪. 讚讞讬讬讘 讘讻讘讜讚 讗砖转 讗讘讬讜 讘讞讬讬 讗讘讬讜. 注"讻. 驻讬' 讗讘诇 诇讗讞专 诪讬转讛 诇讗 诪讞讬讬讘 讻诇诇 讜诇讻讱 讛讜爪专讱 诇讛讝讛讬专谉 讜讛讗 讚驻专讬讱 讗砖转 讗讘 谞诪讬 讚讗讜专讬讬转讗 讛讬讗 拽讜砖讟讗 讚诪讬诇转讗 拽讗 驻专讬讱 讻谞"诇:


 讻诇  讘讬 砖诪砖讬 讘讻诇 注"砖 讜注"砖. 砖讘讘转讗 砖讻讬谞讛 讻讬讜谉 砖砖诪注 专' 砖讛讜爪讬讗讛 讛砖驻讞讛 讗转 讛讚讘专 诇讞讜抓. 专砖"讬 讝"诇 讘诪讛讚讜专讗 拽诪讗:


 讗诪专讬  砖"诪 诇砖诪讜砖讬 讘注诇诪讗 讚讗转讬 讗诪专 讻诇讜' 谞转谞讘讗 讘专讜讞 讛拽讜讚砖 砖讬诪讜转讜 讜讬砖诪砖讜讛讜 诇注讛"讘 讛讗讬 讚讗诪专 讛讻讬 讻讬 讛讬讻讬 讚诇讗 诇讬诪专讜 讜讻讜'. 讜讻转讘 讛专讗讘"讚 讝"诇 讜注讚 讛讗讬讚谞讗 讝讻讜转讗 讚专讘讬 讗讛谞讬讗 诇讛讜 讜讻讬讜谉 砖讞诇讛 专讘讬 讜谞讟讛 诇诪讜转 诇讗 讛讙讬谉 讝讻讜转讜 注诇讬讛诐 讜诪转讜 砖讗诐 注诇 注爪诪讜 诇讗 讛讙讬谉 讝讻讜转讜 砖诇讗 讬诪讜转 拽"讜 注诇讬讛诐 讜讻讚讬 诇讛讜爪讬讗谉 诪讝讛 诪讚注转 讛讜讗 讚讗诪专 讛讻讬 诇讛讜讚讬注 砖讛诐 讞住讬讚讬诐 讜讬砖诪砖讜讛讜 诇注讛"讘. 转诇诪讬讚 讛专砖讘"讗 讝"诇:





诪讛专砖"讗 - 讞讬讚讜砖讬 讛诇讻讜转

讘讚"讛 讛"讙 砖讬驻讜爪讗 诪讗讬 讜砖诐 讚讘专 讛讜讗 讻诇讜诪专 诪讛讜 砖转砖驻抓 讻讜' 注讻"诇 讚诪驻专砖"讬 讞讝拽讛 讘讚拽讬讛 谞专讗讛 讚讙专住讬谞谉 砖驻爪讛 诪讗讬 讚诪讘注讬讗 诇讬讛 讗诐 讘讚讬注讘讚 讻讘专 砖驻爪讛 讜转拽谞讛 诪讗讬 讜讗"讻 讘讘谞转讛 讻讘专 谞诪讬 讛"诪 诇诪讘注讬 讛讻讬 讜诇讝讛 讻转讘讜 讛转讜住驻讜转 讚诪讚讬谞讗 讜诇讻转讞诇讛 拽诪讘注讬讗 诇讬讛 讚讗注"讙 讚诇讗 转讜讻诇 诇讘谞讜转讜 讛讬讻讗 砖讗讬谉 讛讘讬转 讘注讬谉 诪讛讜 砖转讜讻诇 诇砖驻抓 讻讬讜谉 讚注讚讬讬谉 讛讘讬转 砖砖讬注讘讜讚 讚讬专转讛 注诇讬讜 讛讜讗 讘注讬谉 讜讙专住讬谞谉 砖讬驻讜爪讗 砖讛讜讗 砖诐 讚讘专 讜诇讗 砖驻爪讛 讜讻谉 诪讜讻讬讞 诇砖讜谉 讛专讬"祝 讜讛专讗"砖 砖讬驻讜爪讗 诪讗讬 转讬拽讜 讛诇讻讱 诇讗 转砖驻抓 注讻"诇 讜拽"诇: 


讘讚"讛 讘专讻转 讛讘讬转 讘专讜讘讛 讻讜' 谞专 诇讗' 谞专 诇拽' 讜讻诇 讻讛"讙 讗讬谉 谞讜转谞讬谉 注讻"诇 讜讚拽讗诪专 讜诇讬转讘讜 诇讛 诇驻讬 讘专讻转 讛讘讬转 讛"谞 讛讬讬谞讜 驻转 讜诪诇讘讜砖讬诐 讜讻"讛 讘诪专讚讻讬 注"砖:





诪讛专砖"讗 - 讞讬讚讜砖讬 讗讙讚讜转

讙专 讬讛讗 讚诇讜拽 讘诪拽讜诪讜 讻讜' 诪"讟 讻诇 讘讬 砖诪砖讬 讛讜讛 讗转讬 讻讜'. 讻讗讬诇讜 讛讜讗 讞讬 '  讜拽讬讬诐 诇注讜诇诐 砖注"讻 谞拽专讗 讛讜讗 专讘讬谞讜 讛拽讚讜砖 讜拽讚讜砖讛 讘讟诇讛 讘讗讜转讜 讬讜诐 讻讚诇拽诪谉 讜注"驻 砖讗诪专讜 驻专拽 讞诇拽 拽讚讜砖 讬讗诪专 诇讜 讻诇 讛讻转讜讘 诇讞讬讬诐 诪讛 拽讚讜砖 拽讬讬诐 诇注讜诇诐 讗祝 讛谉 拽讬讬诪讬诐 诇注讜诇诐 讜诇讝讛 砖讘讗 讘讻诇 砖讘讜注 讘砖注转 拽讬讚讜砖 讛讬讜诐 砖诇 砖讘转 注"砖 讛拽讚讜砖讛 砖讘讜 讜拽"诇: 


讚诇讗 诇讬诪专讜 诪诇转讗 讛讜讬 诇讛讜 讜注讚 讛讗讬讚谞讗 谞诪讬 讻讜'. 讜诇讗 讬讗诪专讜 讚诪转讜 讛砖转讗 讘讝诪谞谉 讻"讻 住诪讜讱 诇诪讬转转 专讘讬 讗诇讗 讬讗诪专讜 讻讬讜谉 砖讛讬讛 诇讜 诇专讘讬 诇诪讜转 讜诇讗 讬讛讬讜 爪专讬讻讬谉 注讜讚 诇砖讬诪讜砖 诇讜 诇讗 讛讙讬谉 讝讻讜转讬讛 注讜讚 注诇讬讬讛讜:





讞讻诪转 砖诇诪讛

讙诪' 注讜砖专 讚转谞谉 讛诪讜讻专 驻讬专讜转 诇讞讘讬专讜 讻讜'. 谞"讘 诪拽砖讬谉 讛注讜诇诐 诪讗讬 注讜砖专 讗讬讻讗 讘讝讛 砖讗讬谉 讬讻讜诇 诇讞讝讜专 讜讻讬 诇讗 谞诪爪讗 讘转诇诪讜讚 讬转专 讚讬谞讬 诪拽讞 讜诪诪讻专 砖讛谉 转讜注诇转 诇注谞讬谉 讞讝专讛 讜诇砖讗专 诪讬谞讬 转讜注诇转 讘驻专拽 讛讝讛讘 讜讘驻专拽讬 讚讘"讘 讜讻谉 诪专驻讗 讜讻讬 诇讗 谞诪爪讗讜 讬转专 专驻讜讗讜转 讘诪住讻转 砖讘转 讬讜爪讗讬谉 讘砖谉 讛砖讜注诇 讜讚讻讜讜转讛 讜讻诪讛 讜讻诪讛 讻讛"讙 讜谞"诇 诪讚诇讗 拽讗诪专 讚讘专讬 讞讻诪讬诐 注讜砖专 讜诪专驻讗 讗诇讗 诇砖讜谉 讞讻诪讬诐 拽讗诪专 诪砖诪注 讚讛讻讬 驻讬专讜砖讜 讛诪讚拽讚拽 讘诇砖讜谞诐 讬诪爪讗 砖讻讜讜谞讜 讘诇砖讜谞讬讛诐 诇讚讘专 讘诇砖讜谉 爪讞 讜谞拽讬 砖讬讛讗 谞讻诇诇 讘讜 诇砖讜谉 讘专讻讛 讜诇砖讜谉 注讜砖专 讜诪专驻讗. 讘专讻讛 讛讗 讚讗诪专谉 讻诇讜诪专 砖讗诪专讜 讘专讻转 讛讘讬转 讘专讜讘讛 讜诇讗 讗诪专讜 讛讜爪讗转 讘讬转 注讚讬祝 讘专讜讘讛 讗讜 诪讬注讜讟讗 讚讛讜爪讗讛 讘专讜讘讛 讗诇讗 砖讻讜讜谞讜 诇讚讘专 讘诇砖讜谉 讘专讻讛. 注讜砖专 讚转谞谉 讻讜' 讛专讬 砖讗诪专讜 讜讗讬 驻讬拽讞 讻讜' 诇讙讘讬 诇讜拽讞 讜诇讗 讗诪专讜 驻讬拽讞 诇讙讘讬 诪讜讻专 砖讗诐 驻讬拽讞 讛讜讗 诇讗 讬诪讚讜讚 讘诪拽讜诪讜 砖诇 诇讜拽讞 讗讜 诇讗 讬砖讻讬专 诇讜 诪拽讜诪讜 讗诇讗 砖讻讜讜谞讜 诇讚讘专 讘诇砖讜谉 注讜砖专 讻诇讜诪专 讘讝讛 砖讛诪讜讻专 诇讗 讬讻讜诇 诇讞讝讜专 讗诐 讻谉 讬专讜讬讞 讛诇讜拽讞 讜讝讛讜 注讜砖专 讜讛诪讜讻专 讙诐 讻谉 讗讬谞讜 诪驻住讬讚 砖讛专讬 诪讻专 讘砖讜讬讜 讛专讗讜讬 诪转讞诇讛 诇讗驻讜拽讬 讗讬驻讻讗 砖诪专讜讬讞 讛诪讜讻专 讜诪驻住讬讚 讛诇讜拽讞 砖讛专讬 拽讜谞讛 讘砖注专 讛讬讜拽专 讜诪砖"讛 诇讗 讚讘专讜 讗诇讗 讘诇讜拽讞 砖讛讜讗 注讜砖专 讜拽"诇. 诪专驻讗 谞诪讬 讚转谞谉 诇讗 讬诇注讜住 讗讚诐 讞讟讬谉 讜讬谞讬讞 注诇 讙讘讬 诪讻转讜 讘驻住讞 讻讜' 讜诇诪讛 讛讝讻讬专讜 讘驻住讞 驻砖讬讟讗 讚讘驻住讞 讗讬讬专讬 讘驻专讟 诪讗讞专 讚拽转谞讬 诪驻谞讬 砖讛谉 诪讞诪讬爪讜转. 讜注讜讚 专讬砖讗 讚讛转诐 讗讬谉 砖讜专讬谉 讛诪讜专住谉 诇转专谞讙讜诇讬诐 讜讗砖讛 诇讗 转砖专讛 讗转 讛诪讜专住谉 讻讜' 讜讻谉 讘住讬驻讗 讚讛转诐 讗讬谉 谞讜转谞讬谉 拽诪讞 诇转讜讱 讞专讜住转 讗讜 诇转讜讱 讛讞专讚诇 讻讜' 讘讻讜诇谉 诇讗 讛讝讻讬专 驻住讞 讗诇讗 诇讚讬讜拽讬 讘驻住讞 讛讜讗 讚诇讗 讬诇注讜住 讛讗 讘砖讗专 砖谞讛 讬诇注讜住 讗祝 砖诪诪讬诇讗 砖诪注讬' 讚砖专讬 讗诇讗 砖讚讘专讜 讘诇砖讜谉 专驻讜讗讛 讜讛讜讬 讻讗讬诇讜 讗诪专讜 讘讛讚讬讗 讬诇注讜住 讗讚诐 讞讟讬谉 讜讬谞讬讞 注诇 讙讘讬 诪讻转讜 诇专驻讜讗讛 讜讚讜"拽:


转讜住' 讘讚"讛 讜诇讗 讗诪专谉 讻讜' 注"讻 转谞讬讞 诇讬 讛专讬讞讬讬诐 讻讜' 讻爪"诇:





诪讛专"诐 砖讬祝

讙诪' 诇砖讜谉 讞讻诪讬诐 讻讜'. 讗祝 砖讗讬谉 讻讜讜谞转诐 诇讝讛 专拽 注诇 讚讬谉 诪砖诪讬注谞讜 讗讙讘 讗讜专讞讗 专驻讜讗讛 讘专讻讛 讜注讜砖专 讜专驻讜讗讜转 讚诪讬 砖讗讞讝讜 讜讚砖讘转 讗讬谉 讞讬讚讜砖 讚讗祝 讞讻诪讬 讛专讜驻讗讬诐 注砖讜 讞讬讘讜专 专驻讜讗讜转 讜转讞讘讜诇讜转 讘诪砖讗 讜诪转谉. 讜讛讗 讚讬讜爪讗 讘砖谉 砖讜注诇 讘砖讘转 讗祝 砖讻讜讜谞转讜 讗讚讬谞讗 诪"诪 诇讗 砖讬讬讱 讘讝讛 诇砖讜谉 讞讻诪讬诐 诪专驻讗 讚诇讗 谞砖诪注 诪诪转谞讬' 诪讗讬 专驻讜讗转讜 讜诇讗讬讝讛 讚讘专 专拽 讘讙诪' 诇砖讬谞转讗 讻讜' 讜拽"诇. 讜讘讞"砖 谞讻谞住 讘讚专讻讬诐 注拽诇转讜谉: 


讘转讜住' 讘讚"讛 讜诇讗 讗诪专谉 讻讜'. 讛讗砖专"讬 诪诪讗谉 讘住讘专转 讛转讜住' 注"砖: 


讘转讜住' 讘讚"讛 讛"讙 砖讬驻讜爪讗 诪讗讬 讻讜'. 讚诇驻专砖"讬 [讚讙专讬住 砖讬驻爪讛] 驻转讞 讘讻讚 讜住讬讬诐 讘讞讘讬转 讚讛讜"诇 诇诪讬讘注讬 谞诪讬 讘谞转讛 诪讗讬 讚讛讗 诇讗 拽讗诪专 专拽 讗驻讬诇讜 讛讬讗 讗讜诪专转 讛谞讬讞讜谞讬 讜讗讘谞谞讜 讻讜' 讜讗讬 驻砖讬讟讗 诇讬讛 讻讬讜谉 讚诇讗 转注讘讬讚 诇讻转讞诇讛 讛"谞 讘讚讬注讘讚 讛讜"诇 诇诪讬讘注讬 诪讛讜 砖转砖驻抓 诇讻转讞诇讛 讗诇讗 注"讻 诇讻转讞诇讛 驻砖讬讟讗 讚诇讗 转讬注讘讚 讻讬 讛讬讻讬 讚诇讗 转讘谞讛 诇讻转讞诇讛 讗"讻 谞讜驻诇 讛讗讬讘注讬讗 讘讘谞转讛 讻诪讜 讘砖讬驻爪讛 诇讛讻讬 驻讬' 砖讬驻讜爪讗 讻讜' 讜讗讛"谞 讚诇讻转讞诇讛 诪讘注讬讗 诇讬讛 讜讘讘谞转讛 驻砖讬讟讗 诇讬讛 讻讬讜谉 讚诇讻转讞诇讛 诪注讻讘 注诇讬讛 讘讚讬注讘讚 讜诪讬 诇讗 讜拽"诇: 


讘转讜住' 讘讚"讛 讘专讻转 讛讘讬转 讘专讜讘讛 驻讬' 专"转 讻讜'. 讜诇讗 讻驻专砖"讬 诪讝诇 讚专讘讬诐 讻讜' 讚讗"讻 诪讗讬 驻专讬讱 讜诇讬转讘讜 讻讜' 讜讻讬 讬讚注讬谞谉 讻诪讛 讜讗诐 诇驻讬 注专讱 砖谞讬诐 砖注讘专讜 讜讻讬 讻诇 讛砖谞讬诐 砖讜讬谉 讻诪"砖 讛转讜住' 驻专拽 诪讬 砖诪转 讜诇驻讬' 专"转 驻专讬讱 讜诇讬转讘讜 诇驻讬 讘专讻转 讛讘讬转 讻讜' 讛讬讬谞讜 讘诪讝讜谞讜转 讜砖讗专 爪专讻讬诐:





专砖"砖

讙诪专讗 讻讚专讱 砖谞砖转诪砖讛 讘讞讬讬 讘注诇讛. 讻"讛 讘专讬"祝 讜专讗"砖 讘讻讜诇讛. 讜讻爪"诇 讻讗谉:



讙诪' 砖诐 讛谞讬 诪讬诇讬 诪讞讬讬诐 讻讜'. 讘讙讛"砖 讛注诇讛 讘爪"注 讚讘专讬 讛专砖讘"诐 讘讘"讘 (拽诇讗 讘) (讻爪"诇). 讜谞注诇诐 诪讻"转 讚讘专讬 诪讛专砖"诇 砖诐 砖讬砖讘讜 注"砖:





讛讙讛讜转 讬注讘"抓

讙诪' 谞专 讬讛讗 讚诇讜拽. 谞"讘 讗讜诇讬 诪讻讗谉 住诪讱 诇诪谞讛讙. 讗讻谉 讬"诇 讘诪拽讜诐 讜讘注转 砖讛讬讛 爪专讬讱 诇谞专 讻讙讜谉 讘诇讬诇讛. 讜讬讙讬讚 注诇讬讜 专注讜 砖讜诇讞谉 讻讜'. 讜讛"讟 诪讟注诪讗 讚诪住讬拽:


砖诐 讗砖转 讗讘 讛讜讗讬. 谞"讘 讜拽专讬 诇讛 讗诪讻诐 注"讚 讗谞讬 讜讗诪讱 [讘专讗砖讬转 诇讝] 讜砖讗专讗:


砖诐 讛诐 砖诪砖讜谞讬 讘讞讬讬 讜讛诐 讻讜'. 谞"讘 讻讚讗砖讻讞谉 讘讗讙讚转 讚专讬砖 讛驻讜注诇讬诐 讘讗诇讬注讝专 注讘讚 讗讘专讛诐 讜讻谉 讘讗诇讬讛讜 讛转诐 讚诪砖诪砖讬诐 诇讗讘讜转:





讘谉 讬讛讜讬讚注

谞值专 讬职讛值讗 讚旨指诇讜旨拽 讘旨执诪职拽讜止诪讜止. 谞专讗讛 诇讬 讘住"讚 砖诇砖讛 讗诇讜 [谞值专 砖讈只诇职讞指谉 诪执讟旨指讛] 砖爪讜讛 注诇讬讛诐 讛诐 专讗砖讬 转讬讘讜转 砖侄讈诪侄谉 诇拽讬讬诐 诪讛 砖谞讗诪专 (拽讛诇转 讟, 讞) 讜职砖侄讈诪侄谉 注址诇 专止讗砖职讈讱指 讗址诇 讬侄讞职住指专.
讜讙诐 谞专诪讝 讘讗讜转讬讜转 砖诪谉 砖谞转谉 诇讜 讛砖诐 讬转讘专讱 诪注诇讛 砖诇讗 谞讬转谞讛 诇砖讗专 爪讚讬拽讬诐 砖讬讘讗 讘讙诇讜讬 讗讞专 驻讟讬专转讜 讜谞诪爪讗 诪爪讚 诪注诇讛 讝讜 讛专讬 讛讜讗 讻诪讜 砖诪谉 讛爪祝 注诇 讻诇 诪砖拽讬谉 讻谉 讛讜讗 爪祝 讘诪注诇讛 讝讜 注诇 讻讜诇诐.



讻旨指诇 讘旨值讬 砖讈执诪职砖讈值讬 讛植讜指讛 讗址转旨执讬 诇职讘值讬转值讬讛旨. 谞专讗讛 诇讬 讘住"讚 讛讟注诐 砖注砖讛 讛砖诐 讬转讘专讱 诪注诇讛 讝讜 诇专讘讬谞讜 讛拽讚讜砖 砖讬讘讗 讘讙诇讜讬 讘讙讜驻讜 诪诪砖 讜讬砖讘 注诇 砖诇讞谞讜 讻砖讗专 讘谞讬 讗讚诐 讘注讜讚诐 讘讞讬讬诐 诪讛 砖诇讗 谞注砖讛 讻讝讗转 诇砖讜诐 爪讚讬拽 讘注讜诇诐 诇讗 拽讜讚诐 诪诪谞讜 讜诇讗 讗讞专讬讜!
讛讬讬谞讜 讻讬 讛砖诐 讬转讘专讱 讗讬谞讜 诪拽驻讞 砖讻专 讻诇 讘专讬讛 讜诪爪讬谞讜 (讻转讜讘讜转 拽讚.) 砖讻诇 讛讞讻诪讬诐 砖讘讚讜专讜 讛砖转讚诇讜 诇讛转驻诇诇 讘注讚讜 砖诇讗 讬诪讜转 讜注谞讜 注爪诪谉 讘转注谞讬转 讜讛专讘讜 转驻讬诇讜转 讜转讞谞讜谞讬诐 讜讘讻讬讛 讘拽讬讘讜抓 专讘 诪讛 砖诇讗 注砖讜 讘砖讜诐 讚讜专 讻诪讜转诐 讘注讘讜专 爪讚讬拽 砖讘讚讜专! 讜讗祝 注诇 驻讬 砖住讜祝 讚讘专 '谞执爪职旨讞讜旨 讗侄专职讗侄诇执旨讬诐 讗侄转 讛址诪职旨爪讜旨拽执讬诐' 讜谞驻讟专 专讘讬谞讜 讛拽讚讜砖, 诇讗 拽驻讞 讛砖诐 讬转讘专讱 砖讻专诐 讜谞转谉 专砖讜转 砖讬讘讗 诇讘讬转讜 讘讙诇讜讬 讘讙讜祝 诪诪砖 讻讚讬 砖讘讝讛 诇讗 讬讛讬讛 谞驻住拽 讛砖驻注 砖讛讬讜 讘谞讬 讚讜专讜 谞砖驻注讬诐 讘讞讬讬讜 讘讝讻讜转讜.
讻讬 讬讚讜注 讚讛爪讚讬拽 讘注讜讚讜 讘讞讬讬诐 谞砖驻注讬诐 讘谞讬 讚讜专讜 注诇 讬讚讜 讜讗讞专 驻讟讬专转讜 谞驻住拽 讗讜转讜 讛砖驻注 讜讝讛讜 注讬拽专 讛讛驻住讚 砖诇 讛讚讜专 讘驻讟讬专转 讛爪讚讬拽 讜诇讻讱 讘讜讻讬谉 讜诪住驻讬讚讬谉 注诇 讞住专讜谉 讝讛 诪讛 砖讗讬谉 讻谉 注转讛 砖讛讜讗 讘讗 诇注讜诇诐 讛讝讛 讜讬讜砖讘 讘讬谉 讛讞讬讬诐 讗讬谞讜 谞讞砖讘 砖谞住转诇拽 诪谉 讛注讜诇诐 讜讗讝 讙诐 讗讜转讜 讛砖驻注 砖讛讬讜 谞砖驻注讬诐 诪诪谞讜 讘讛讬讜转讜 讘讞讬讬诐 诪诪砖 讗讬谞讜 诪住转诇拽.
讜讘讝讛 讬讜讘谉 讛讟注诐 砖诇讗 讛讬讛 讘讗 诇讘讬转讜 讘讙诇讜讬 讗诇讗 专拽 讘诇讬诇 砖讘转 诪驻谞讬 讻讬 讝诪谉 讛砖转诇砖诇讜转 讛砖驻注 讛讜讗 讘砖讘转 讜诪砖诐 讬讜谞拽讬诐 讻诇 讬诪讜转 讛讞讜诇 讜讘讬讗转讜 讛讬转讛 诇爪讜专讱 讚讘专 讝讛 砖诇讗 讬住转诇拽 讗讜转讜 讛砖驻注 砖讛讬讛 讘讗 注诇 讬讚讜 讜诇讻讱 讛讬讛 注讜砖讛 讻谉 讘诇讬诇 砖讘转 砖讛讜讗 讝诪谉 讬专讬讚转 讛砖驻注 诇注讜诇诐.
讜注讜讚 谞专讗讛 诇讬 讘住"讚 讛讟注诐 砖谞注砖讬转 诇讜 诪注诇讛 讝讜 讘诇讬诇 砖讘转 诇讛讜专讜转 砖诇讗 讛讬讛 诇讜 讞住专讜谉 讜讙专注讜谉 诪讚讘专 讝讛 砖谞转注住拽讜 讘讜 讘诇讬诇 砖讘转 讚讗讬转讗 讘讬专讜砖诇诪讬 讚讻诇讗讬诐 砖谞诪砖讱 讛讬讜诐 讜诇讗 砖拽注讛 讛砖诪砖 注讚 砖讛讙讬注 讞爪讬 讛诇讬诇讛 砖诇 砖讘转 讜讛讬讜 讬砖专讗诇 讚讜讗讙讬谉 砖诪讗 讞住 讜砖诇讜诐 讞诇诇讜 砖讘转 讜讬爪讗讛 讘转 拽讜诇 讜讗诪专讛 砖讻讜诇诐 诪讝讜诪谞讬诐 诇讞讬讬 注讜诇诐 讛讘讗.
讜注讜讚 谞专讗讛 诇讬 讛讟注诐 砖谞注砖讬转 诇讜 诪注诇讛 讝讜 讘诇讬诇 砖讘转 诪驻谞讬 砖讬讜诐 讛砖讘转 讛讜讗 讘住讜讚 转讜专讛 砖讘讻转讘 讜诇讬诇 砖讘转 讛讜讗 住讜讚 转讜专讛 砖讘注诇 驻讛 讜讻谞讝讻专 讘讝讜讛专 讛拽讚讜砖 讜讬讚讜注 讻讬 专讘讬谞讜 讛拽讚讜砖 讛讜讗 注砖讛 住讬讚讜专 转讜专讛 砖讘注诇 驻讛 讘砖砖讛 住讚专讬 诪砖谞讛 砖住讚专 讜诇讻谉 谞注砖讬转 诇讜 诪注诇讛 讝讜 讘诇讬诇 砖讘转 讚砖讬讬讻讛 讗诇讬讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗转 讗讘讬讱 讝讜 讗砖讛 讗讘讬讱. 注讬' 讘讻讜专讜转 讚祝 讜' 注"讗 转讜住' 讚"讛 讜专"砖:


砖诐 讛"诪 诪讞讬讬诐. 注讬' 专砖讘"诐 讘"讘 讚祝 拽诇讗 注"讘 讚"讛 讜讗砖讛 讗爪诇 讘谞讬 讛讘注诇 讜爪"注:


砖诐 讻诇 讘讬 砖诪砖讬 讛讜讛 讗转讬 诇讘讬转讬讛. 讜讛讬讛 谞专讗讛 讘讘讙讚讬 讞诪讜讚讜转 砖讛讬讛 诇讜讘砖 讘砖讘转 讜驻讜讟专 讗转 专讘讬诐 讘拽讬讚讜砖 讛讬讜诐 讜诇讗 讻砖讗专 诪转讬诐 砖讛诐 讞驻砖讬诐 诪诪爪讜转 讻讬 爪讚讬拽讬诐 讞讬讬诐 讜驻讜讟专讬诐 讘拽讬讚讜砖. 住驻专 讞住讬讚讬诐 住讬' 转转砖讻"讝:


砖诐 诇讞讻诪讬 讬砖专讗诇 讗谞讬 爪专讬讱. 注讬' 诪讚专砖 专讘讛 驻' 讜讬讞讬:





讞讬讚讜砖讬 讞转"住

砖诪讻专讜 诪讚讜专 讗诇诪谞讛 诇讗 注砖讜 讜诇讗 讻诇讜诐. 诇讗 拽讗诪专 砖讟讜专驻转 讚讛讜讛 诪砖诪注 讚讛诪讻讬专讛 讛讜讛 诪讻讬专讛 注讚 砖注转 讟专讬驻讛 讗诇讗 诇讗 注砖讜 讜诇讗 讻诇讜诐 讻诪讜讻专 诪讛 砖讗讬谞讜 砖诇讜 讚诪讬讚 砖诪转 讛讘注诇 讝讻转讛 讘讛诪讚讜专 砖讛讬转讛 讚专讛 讘讞讬讬讜 讜讗讬谉 讬讻讜诇讬诐 诇砖谞讜转 讗讜转讛 诪诪拽讜诐 诇诪拽讜诐 注"讻 讛讜讛 诪讜讻专 砖讗讬谞讜 砖诇讜 讜诪砖讜"讛 诇讗 讛讜"诪 诇讛拽砖讜转 讗诇讗 诪谞讻住讬诐 诪讜注讟讬诐 讚讛讜讛 住"讚 讚讙诐 砖诐 诇讗 讝讻讜 讛讬转讜诪讬诐 讘讛谞讻住讬诐 讻诇诇 讚讛讻诇 诇讛讘谞讬诐 讜讛讜讛 讻诪讜讻专 砖讗讬谞讜 砖诇讜 讜诪住讬拽 诇讞诇拽 讘讬谞讬讛诐. 讜转诪讛转讬 注诇 讛讟"讝 讘讗"注 住讬' 爪"讚 砖诇讗 注诪讚 注"讝 讜诪讬讛讜 诪"诪 讬驻讛 讻' 讘"砖 砖诐 讗诐 讛讘注诇 谞转谉 诪讚讜专 讗砖转讜 讘讞讬讬讜 讘诪转谞转 讘专讬 讗诐 讟讜专驻转 诪讛诪拽讘诇 诪转谞讛 转诇讬' 讘讻转讜讘讬' 讜拽爪讜讘讬' 诪砖讜诐 讚讘讞讬讬 讛讘注诇 讗讬谉 诇讛 注诇讬讜 讗诇讗 砖讬注讘讜讚 讘注诇诪讗 讜诇讗 诪拽专讬 谞讜转谉 诪讛 砖讗讬谞讜 砖诇讜 诪砖讗"讻 讛讬讜专砖讬' 砖诇讗 讬专砖讜 讝讛 诪注讜诇诐 讜讗诪转 谞讻讜谉 讛讚讘专 诇注谞"讚. 讜讬砖 诇转诪讜讛 讚诇讗 诪讬讬转讬 专诪讘"诐 讛讱 讚讘讬 讘拽转讗:


诇砖讜谉 讞讻诪讬诐 讘专讻讛. 诇讗讜 讗诪转谞讬' 拽讗讬 讚注"讻 爪专讬讱 诇讛砖诪讬注谞讜 讛讚讬谉 讗诇讗 讗诇讬砖谞讗 讚专"讛 讚讗诪专 讘专讻转 讛讘讬转 拽诪"诇 讗讙讘 讗讜专讞讗 讙诐 讻驻讬专砖"讬 讚讗讬讻讗 讘专讻讛 诪砖诪讬' 讘讝讻讜转 讜诪讝诇讗 讚专讘讬' 谞诪讬. 讗注"讙 讚诇注谞讬谉 讚讬谞讗 讚讬' 讘住讘专转 转讜住' 谞专 诇讗讞讚 讻讜' 讗讜 讘住讘专转 专诪讘"诐 诪"诪 诇砖讜谉 讘专讻讛 诪砖诪注 讘专讻转 砖诪讬诐 诪诪注诇 讜诇砖讜谉 讞讻诪讬' 注讜砖专 讚谞讛讬 讚讛爪专讬讱 诇讛砖诪讬注谞讜 讚讬谞讬 诪砖讬讻讛 诪"诪 诪讬 谞转谉 讛转谞讗 诇讬讜注抓 诇讛诇讜拽讞 砖讗诐 讛讬讛 驻拽讞 砖讜讻专 讗转 诪拽讜诪讜 讗诇讗 诇讛注砖讬专 讜诪专驻讗 诪讬讬转讜专 诇砖讜谉 注"讙 诪讻转讜 讚诇讗 讗转讬 讗诇讗 诇讛砖诪讬注谞讜 专驻讜讗讛 讗讙讘 讗讜专讞讬':


讛讝讛专讜 讘讻讘讜讚 讗诪讻诐. 诇驻诪"砖 诪专砖"讗 讘讞"讗 谞专 讚诇讜拽 讜讻讜' 诪砖讜诐 砖专讘谞讜 讛拽讚讜砖 讞讬 讜拽讬讬诐 诪砖讜"讛 讗转讬 讻诇 讘讬 砖诪砖讗 注"砖 诪诇转讗 讘讟注诪讗 讗"讻 讛讬讬谞讜 讟注诪讗 讚 讚讛讜"诇 讗砖转 讗讘讬讜 讘讞讬讬讜 讜诪砖"讛 讗讬谉 诇诇诪讜讚 诪讻讗谉 诇讛讞诪讬专 讘诪拽讜诐 讗讞专 讻讬讜爪讗 讘讝讛 讚专讘讬 砖讗谞讬 注讬讬' 诪"砖 诪"讜 讘讛驻诇讗讛:


讗转 讗讘讬讱 诇专讘讜转 讗砖转 讗讘讬讱 诇驻讬"讝 谞专讗讛 讚讘诪讜专讗 诇讗 诪讞讬讬讘 讚讛转诐 诇讗 讻转讬讘 讗转 讻"讗 讗讬砖 讗诪讜 讜讗讘讬讜 转讬专讗讜 讜诇讗 诪爪讗转讬 讝讛 诪驻讜专砖:





驻谞讬 讬讛讜砖注

转讜住驻讜转 讚"讛 讜诇讗 讗诪专谉 讻讜' 转讬诪讗 讛讜讗讬诇 讜讛讛讬讗 注讜讘讚讗 讻讜' 讚讘诪转谞讬转讬谉 诇讬讻讗 驻住讬讚讗 讻讜' 注讻"诇. 讜讬砖 诇讚拽讚拽 讗诪讗讬 驻住讬拽讗 诇讛讜 讚诇讬讻讗 驻住讬讚讗 讘讛讛讬讗 讚诪转谞讬转讬谉 讚讛讗 讜讚讗讬 讗讬讻讗 驻住讬讚讗 讘诪讗讬 砖爪专讬讻讬谉 诇讬转谉 讻诇 讚诪讬 讛诪讝讜谞讜转 诪砖诇诐 讜讗讬 讛讜讬 讗讻诇讛 讙讘讬讬讛讜 诇讗 讛讬讜 爪专讬讻讬谉 讗诇讗 诇讬转谉 诇驻讬 讘专讻转 讛讘讬转 讜讛谞专讗讛 诪讝讛 讚住讘专讬 讛转讜住驻讜转 讚讛"谞 讻讬讜谉 砖讗讬谉 讛诪谞讬注讛 诪谉 讛专讗砖讜谉 讗"讻 讗讬谉 讛"谞 讚讗讬谉 谞讜转谉 诇讛 讗诇讗 诇驻讬 讘专讻转 讛讘讬转 讻诪讜 讘住诪讜讱 讘讗诇诪谞讛 砖讗诪专讛 讗讬 讗驻砖讬 讻讜' 讜讗"讻 爪"注 注诇 讛驻讜住拽讬诐 砖讻转讘讜 讘驻砖讬讟讜转 讜讻"讻 讛专讗"砖 讝"诇 讘专讬砖 驻讬专拽讬谉 讘砖诐 专"转 讝"诇 砖谞讜转谉 诇讛 讻诇 讚诪讬 讛诪讝讜谞讜转 诪砖诇诐 讜讗祝 砖讬砖 诇讞诇拽 拽爪转 讘讬谉 讛讬讻讗 讚拽驻住讬讚 诇讙诪专讬 讗讜 讛讬讻讗 讚诇讬讻讗 讗诇讗 驻住讬讚讗 拽爪转 讜讝讛 讚讜讞拽 讚讗"讻 谞转转 讚讘专讬讱 诇砖讬注讜专讬谉 讜爪"注 讜讘注讬拽专 讚讘专讬 讛转讜住' 注讬讬谉 讘诇' 讛专讗"砖 讝"诇. 讗讞"讝 专讗讬转讬 讘转讬"讟 砖讻转讘 讟注诐 诇讞诇拽 讘讬谉 讛讛讬讗 讚讛讻讗 砖谞讜转谉 诇讛 讚诪讬 诪讝讜谞讜转 诪砖诇诐 讜讘讬谉 讛讛讬讗 讚讘住诪讜讱 讘讗诪专讛 讗讬 讗驻砖讬 砖讗讬谉 谞讜转谉 诇讛 讗诇讗 诇驻讬 讘专讻转 讛讘讬转 讜讻转讘 讙"讻 讟注诐 讗讞专 讘砖诐 讛专"谉 讝"诇 注"砖 讜诇讗 讬讚注转讬 诇诪讛 诇讛讜 诇讗讛讚讜专讬 讗讟注诪讗 讛讗 讟注诪讗 专讘讛 讗讬讻讗 讚讘住诪讜讱 讘讗诪专讛 讗"讗 讜讗讬谞讛 谞讜转谞转 砖讜诐 讟注诐 诇讚讘专讬讛 诪砖"讛 诇讗 诪驻住讚讬谞谉 诇讬转讜诪讬诐 讘讻讚讬 诪砖讗"讻 讛讻讗 讚讻讬讜谉 砖谞讬住转 诇讗讞专 讗"讻 讬砖谞讜 讘讚讬谉 讜转拽谞转 讞讻诪讬诐 砖讛讘转 转讛讬讛 讗爪诇 讗诪讛 讻讚讗诪专讬谞谉 诇注讬诇 讝讗转 讗讜诪专转 诪砖"讛 谞讜转谞讬谉 诇讛 诪砖诇诐 讜讻谉 诪爪讗转讬 讘诇砖讜谉 讛专讗"砖 讝"诇 讘专讬砖 驻讬专拽讬谉 砖讻转讘 讚诪讝讛 讛讟注诐 谞讜转谞讬谉 诇讛 讚诪讬 讛诪讝讜谞讜转 诪砖诇诐 讜讗"讻 拽"诇 诪讗讬 拽"诇 诇讛专讗"砖 讝"诇 讙"讻 拽讜砖讬讬转 讛转讜住' 讛讻讗 讜转讬驻讜拽 诇讬讛 讚讘诪转谞讬' 诇讬讻讗 驻住讬讚讗 讚讛讗 诇讚讘专讬讜 讗讬讻讗 驻住讬讚讗 讘诪讛 砖谞讜转谞讬谉 诇讛 讚诪讬 诪讝讜谞讜转 诪砖诇诐 讜讘诇讗"讛 讛讬转讛 谞讬讝讜谞讬转 讗爪诇讜 诇驻讬 讘专讻转 讛讘讬转 讜讗驻砖专 讚讗讻转讬 诇讗 讛讜讬 诇讬讛 诇讗拽砖讜讬讬 讘驻砖讬讟讜转 讻讬讜谉 讚讝讛 讗讬谞讜 诪驻讜专砖 讘诪砖谞讛 讚谞讜转谉 诇讛 诪砖诇诐 讜讛专讗"砖 讝"诇 讘专讬砖 驻讬专拽讬谉 讻转讘 讻谉 诇驻讬 讛诪住拽谞讗 讚讛讻讗 讜讚讜"拽:


讘讙诪专讗 讗诪专 专"谞 讬转讜诪讬诐 砖诪讻专讜 诪讚讜专 讗诇诪谞讛 诇讗 注砖讜 讻诇讜诐. 讜讗注"讙 讚讻诇 转谞讗讬 讻转讜讘讛 诇讗 讟专驻讬 诪诪砖注讘讚讬 诪"诪 讛讻讗 讛专讬 讻转讘 诇讛 讘讘讬转讬 讜讗"讻 讙讜祝 讛讘讬转 诪砖讜注讘讚 诇讛 讜注讜讚 讚讗讬 讗诪专转 砖诪讻专谉 诪讻专 讗"讻 诇讗 讛讜注讬诇讜 讞讻诪讬诐 讘转拽谞转谉 诪砖讗"讻 讘讬转讜诪讬诐 砖诪讻专讜 讘谞讻住讬诐 诪讜注讟讬谉 诇讗 砖讬讬讱 诇讜诪专 诪讗讬 讛讜注讬诇讜 讞讻诪讬诐 讘转拽谞转谉 讚讜讚讗讬 讛讜注讬诇讜 讚转讬讻祝 诇讗讞专 诪讬转转 讛讗讘 讻砖讬诪爪讗 谞讻住讬诐 诪讜注讟讬谉 讬讙讘讜讛讜 讛讘"讚 诇讘谞讜转 讜砖讜讘 讗讬谉 讬讻讜诇讬谉 诇诪讻讜专 讚讚讜拽讗 讘拽讚诪讜 讜诪讻专讜 拽讗诪专 诪讛 砖诪讻专讜 诪讻讜专 讜讛讬讬谞讜 拽讜讚诐 砖谞讝拽拽讬谉 诇讛 讛讘"讚 讻诪讜 砖驻专砖"讬:


砖诐 诇砖讜谉 讞讻诪讬诐 注讜砖专 讚转谞谉 讛诪讜讻专 驻讬专讜转 讻讜' 讜讗注"讙 讚讗讬讻讗 专讜讜讞讗 诇讛讗讬 讜驻住讬讚讗 诇讛讗讬 诪"诪 讻讬讜谉 讚讗祝 讗诐 诇讗 拽谞讛 诪"诪 诪讬讛讗 诇讗 讙专注 诪谞讜砖讗 讜谞讜转谉 讘讚讘专讬诐 砖讗诐 讞讝专 讘讜 讗讬谉 专讜讞 讞讻诪讬诐 谞讜讞讛 讛讬诪谞讜 砖讬讬讱 讘讬讛 砖驻讬专 讛讗讬 诇讬砖谞讗 讚诇砖讜谉 讞讻诪讬诐 注讜砖专 讻谉 谞"诇:


砖诐 转"专 讘砖注转 驻讟讬专转讜 砖诇 专讘讬 讻讜' 讛讗 讚诪讬讬转讬 诇讛 讛讻讗 讘砖诪注转讬谉 讻转讘 讛专讬讟讘"讗 讝"诇 讘讞讬讚讜砖讬讜 诪砖讜诐 讚讘讬专讜砖诇诪讬 诪讬讬转讬 讚专讘讬 爪讬讜讛 诇讘谞讬讜 讗诇 转讝讜讝 讗诇诪谞转讬 诪讘讬转讜 讜诪住拽讬谞谉 谞诪讬 讘讬专讜砖诇诪讬 讚诪讛 砖讛讜爪专讱 诇爪讜讜转 注诇 讻讻讛 讗注"讙 讚讘讻诇 讛谞砖讬诐 讛讚讬谉 讻谉 诪"诪 讻讬讜谉 砖讘讬转讜 砖诇 专讘讬 讛讬讛 诪讬讜讞讚 诇谞砖讬讗讬诐 住"讚 砖讬砖讻专讜 诇讛 讘讬转 讗讞专 诪砖"讛 爪讬讜讛 诇讛诐 讚讗驻"讛 诇讗 转讝讜讝 诪讗讜转讜 讘讬转 诪讬讛讜 讻讬讜谉 讚诇讗 诪讬讬转讬 讛讗 诪讬诇转讗 讘砖诪注转讬谉 讘驻讬专讜砖 谞专讗讛 讚讗讙讘 讚讗讬讬专讬 讛讻讗 讘注谞讬谉 讗砖转 讛讗讘 诇讗讞专 诪讬转讛 拽转谞讬 诇讛 谞诪讬 讛讻讗 讚爪专讬讱 诇讬讝讛专 讘讻讘讜讚 讗砖转 讛讗讘 诇讗讞专 诪讬转讛 讗祝 讘诪讗讬 讚诇讗 讛讜讬 诪注讬拽专 讞讬讜讘讗 讻谉 谞"诇:





讛驻诇讗讛

讙诪专讗 诪讗讬 诇诪拽讜诐 砖讗诪讛 砖"诪 讜讻讜'. 讻转讘讜 讛驻讜住拽讬诐 讘讞"诪 住讬诪谉 住' 讚谞诇诪讚 诪讛讻讗 讚讻诇 讛诪转讞讬讬讘 诇讝讜谉 讞讘讬专讜 讜诇讗 驻讬专砖 注诇 砖讜诇讞谞讜 爪专讬讱 诇讬转谉 诇讜 诪讝讜谞讜转 诪砖诇诐 讘诪拽讜诐 砖讛讜讗. 讜诇讗 诪爪讬 诇诪讬诪专 砖诇讗 讬转谉 讗诇讗 诇驻讬 讘专讻转 讛讘讬转 讻诪讜 讘讗诇诪谞讛 讜诇讻讗讜专讛 讗讬谉 讛讜讻讞讗 诪诪转谞讬转讬谉 讚诇讗 讬讗诪专 讛专讗砖讜谉 讜讻讜' 讚讛讻讗 砖讗谞讬 诪砖讜诐 讚讘转 讗爪诇 讗诪讛 讻诪"砖 讛专讗"砖 讘砖诪注转讬谉 讜谞专讗讛 讚讛讜爪讬讗讜 诪住讜讙讬讗 讝讜 讚拽讗诪专 讚讬诇诪讗 讘拽讟谞讛 讜诪砖讜诐 诪注砖讛 砖讛讬讛 讜讻讜'. 讜拽讗诪专 谞诪讬 诇讬转谞讬 诇诪拽讜诐 砖讛讬讗. 诪砖诪注 讚讝讛 驻砖讜讟 讚讛讘注诇 讛专讗砖讜谉 讗"讬 诇讜诪专 砖转讗讻诇 讗爪诇讜 讗诇讗 讚讛砖"住 诪讚拽讚拽 讗诐 转讛讬讛 讗爪诇 讗讞讬讛 讗讜 讗爪诇 讛讗诐 讜拽"诇:


转讜住' 讚"讛 讜诇讗 讗诪专谉 讜讻讜'. 讚讘诪转谞讬转讬谉 诇讬讻讗 驻住讬讚讗 讜讻讜'. 讘住驻专 驻谞讬 讬讛讜砖注 转诪讛 注诇 讛转讜住' 讜讘讬讜转专 注诇 讛专讗"砖 讚诪驻住讬讚 诇驻讬 讘专讻转 讛讘讬转 讜诇注谞"讚 诇拽"诪 讚讛讗 讝讛 诪讘讜讗专 讘转讞诇讛 讚讛专讗砖讜谉 诪讜诇讬讱 诪讝讜谞讜转 讜诇讗 诇驻讬 讘专讻转 讛讘讬转. 讜讝讛讜 讛讚讬谉 讘讻诇 诪拽讜诐 讻谞"诇. 讜讛讚专 拽诪"诇 砖谞讜转谉 讚诪讬诐 讘注讘讜专 讛诪讝讜谞讜转 讜讘讝讛 诇讬讻讗 驻住讬讚讗 讚诪讛 诇讬 讛谉 讜诪讛 诇讬 讚诪讬讛谉. 讜驻砖讜讟 讚谞讜转谉 讚诪讬诐 讻诪讜 诪讝讜谞讜转 讘诇讬 砖讜诐 讛驻住讚 讻诇诇. 讚讗讬谞讜 讗诇讗 诪砖讜诐 讚讝讛 谞讛谞讛 讜讝讛 诇讗 讞住专. 讜讝"驻. 讗诪谞诐 讛专讗"砖 讛拽砖讛 注诇 转讬专讜抓 讛转讜住' 讘诪"砖 诇注讻讘 讛专讞讬讬诐. 讜诪讘讜讗专 驻诇讜讙转讗 讝讜 讘专讗"砖 讜讟讜专 讞"诪 住讬诪谉 砖讬"讞 讜谞诇注"讚 诇讬讬砖讘 讚注转 讛转讜住' 诪转诪讬讛转 讛专讗"砖 讝"诇. 讜讛讜讗 讚住"诇 讚讝讛 讚诪讬 诇讛砖讜讻专 讗转 讛驻讜注诇 讜讻诇转讛 诇讜 讘讞爪讬 讛讬讜诐 讚拽讬"诇 讚讗讬谞讜 诪砖诇诐 诇讜 讗诇讗 讻驻讜注诇 讘讟诇 讻诪讘讜讗专 讘讙诪专讗 讜讘讟讜砖"注 讞"诪 住讬诪谉 砖诇"讛. 讗"讻 讛讬讛 讬讻讜诇 诇讜诪专 讻讬讜谉 讚讛砖讻讬专 诇讜 讻诇 讛专讞讬讬诐 讘砖讘讬诇 砖讬讟讞讜谉 讘讞诪讜专讜 讜讘驻注讜诇转讜. 讜讛专讬 讛讜讗 讜讞诪讜专讜 讻驻讜注诇 讗爪诇讜 讜讘转砖诇讜诪讬诐 讚诪讬 驻注讜诇转讜 谞转谉 诇讜 讛专讞讬讬诐 诇讻诇 讛砖谞讛. 讜讻讬讜谉 讚讛砖转讗 讗"爪 诇注砖讜转 讗"讻 注讻"驻 讗诐 讛讬讛 诪砖诇诐 诇讜 诪注讜转 诇讗 讛讬讛 爪专讬讱 诇讬转谉 专拽 讻驻讬 驻讜注诇 讘讟诇 讚讛专讬 讘讟诇 讛讜讗 讜讞诪讜专讜. 讗"讻 诪诪讬诇讗 讻讬讜谉 砖讛砖讻讬专 诇讜 讛专讞讬讬诐 讘讻诇 讛驻注讜诇讛 讜讛讬转 诪讙讬注 诇讜 驻讞讜转. 谞讛讬 讚拽讗诪专 讚讗讚注转讗 讚讛讻讬 诇讗 讛砖讻讬专 砖讬转谉 讛讚诪讬诐. 诪"诪 讻讬讜谉 砖讛砖讻讬专讜转 诪讜注讟转 讬注住讜拽 讘专讞讬讬诐 诇驻讬 注专讱 讛砖讻讬专讜转 讜诇诪讛 讬注讻讘 注讚 讛讝诪谉. 讜注"讝 拽讗诪专 讚讛讻讗 砖讗谞讬 讚诇讗 讻诇转讛 诇讜 讛诪诇讗讻讛 讚讛专讬 讬讻讜诇 诇讟讞讜谉 讜诇诪讻讜专. 讗"讻 讗讬谞讜 讗诇讗 讞讝专讛 讘注诇诪讗 讚爪专讬讱 诇砖诇诐 讘诪诇讜讗讜. 讻谉 谞专讗讛 诇驻注谞"讚:


讙诪专讗 转谞讬 专讘 讬讜住祝 讜讻讜'. 讻讘专 讻转讘谞讜 诇注讬诇 讚祝 谞"讚 讚诪讬转讜专讗 讚讘讘讬转讬 讚讬讬拽 讻驻讬专砖"讬 砖诐. 讜讻谉 谞专讗讛 讚讛讗 诇讗 拽讗诪专 讛讻讬 讘诪讝讜谞讜转 讛讘谞讜转 讜讘讚讬专转诐 讚讙"讻 讻讜转讘 讘讘讬转讬. 讗诇讗 讚讘讗诇诪谞讛 诪讬转讜专讗 讚专砖"讬:


砖诐 讛转诐 诇讗 诪砖转注讘讚讬 诇讛 诪讞讬讬诐 讜讻讜'. 谞专讗讛 讚诇讗 诪讬讬专讬 讘诪讚讜专 砖讛讬讗 讚专讛 讘讜 诪砖注转 诪讬转转 讘注诇讛 讚讻讬讜谉 砖讛讬讗 讚专讛 讘讜 讛"诇 讻转驻讬住讛. 讜讻讬讜谉 砖讻讘专 转驻住讛 讗讬谉 讬讻讜诇讬诐 诇讛讜爪讬讗讛. 讜讗驻讬诇讜 诇驻诪"砖 讛专讗"砖 讘砖诐 讛专"专 讬讜谞讛 诇注讬诇 驻专拽 讛讻讜转讘 讚讘拽专拽注 诇讗 砖讬讬讱 转驻讬住讛 砖诇讗 诪讚注转 讛诇讜讛. 讗诇讗 注"驻 讙讘讬讬转 讘讬转 讚讬谉 诪"诪 讛讻讗 讚讚专讜 讘讜 讘砖注转 诪讬转转 讘注诇讛 讛"诇 讻转驻讬住讛 讘专砖讜转 讘注诇讛. 讜讻讬讜谉 砖讛讜讗 讘专砖讜转 讘注诇讛 讛"诇 转驻讬住讛. 讜讻"砖 讗诐 讻讘专 讬讞讚讜 诇讛 讘讬转 讚讬谉 讗讜 讛讬讜专砖讬诐 讚讬专转讛. 砖讜讘 讗讬谉 讬讻讜诇讬诐 诇讛讜爪讬讗 诪讬讚讛. 讗诇讗 讚拽诪"诇 讚讗驻讬诇讜 诪讻专讜 讛诪讚讜专 砖诇讛 拽讜讚诐 砖转驻住讛 讘讜. 讻讙讜谉 砖诇讗 讛讬讛 讚专 讘讘讬转讜 讘砖注转 诪讬转转讜 讘讗讬讝讛 注谞讬谉 砖讛讬讛 诪"诪 讻讬讜谉 砖谞砖转注讘讚 诇讛 讛讘讬转 砖诇讜 诇诪讚讜专. 诇讗 讚诪讬 诇砖讗专 转谞讗讬 讻转讜讘讛 讻诪讜 诪讝讜谉 讛讗砖讛 讜讛讘谞讜转. 讜讘讗诪转 讛"讛 讛讻讗 讗诐 讗讬谉 诇讜 讚讬专讛 诇讚注转 讛驻讜住拽讬诐 砖爪专讬讻讬诐 诇砖讻讜专 诇讛 讚讬专讛 讻诪"砖 讛专讗"砖 住"驻 谞注专讛 讜讛诐 诪讻专讜 谞讻住讬诐 讗讞专 诪讬转转 讛讘注诇. 讗"讬 诇讟专讜祝 诪诪砖注讘讚讬 诇爪讜专讱 砖讻专 讚讬专讛 讻诪讜 诇诪讝讜谞讜转 讛讗砖讛 讜讛讘谞讜转 讗讘诇 讻砖讬砖 诇讜 讚讬专讛 讛讜讗 诪砖讜注讘讚 诪诪砖 诇讛 讜讗"讬 诇诪讻讜专. 讜讛谞讛 讘住驻专 驻谞讬 讬讛讜砖注 讻转讘 讟注诐 讗讞专 讘讝讛 诪砖讜诐 讚讗"讻 诪讛 讛讜注讬诇讜 讞讻诪讬诐 讘转拽谞转谉 讚诇注讜诇诐 讬诪讻专讜 讛讬讜专砖讬诐. 讜诇驻诪"砖 讝讛 讗讬谞讜 讚讜讚讗讬 讻砖讻讘专 转驻住讛 讘讜 讜讻"砖 注"驻 讘讬转 讚讬谉 砖讜讘 讗"讬 诇讛讜爪讬讗讛. 讗诇讗 讛讻讗 讘诇讗 转驻住讛 讘讜 讚讛讜讬 讻诪讜 谞讻住讬诐 诪讜注讟讬诐 拽讜讚诐 砖讛讙讘讜 讛讘讬转 讚讬谉. 讗驻讬诇讜 讛讻讬 诇讗 诪讛谞讬 诪砖讜诐 讚诪砖转注讘讚 讙讜祝 讛讚讬专讛 诪讞讬讬诐. 诪讬讛讜 讘专讬"祝 讗讬转讗 讛讙讬专住讗 讛讻讗 转驻住讛 诪讞讬讬诐 诪砖诪注 讚讘注讬谞谉 讚讜拽讗 砖讚专讛 讘讜 讘砖注转 诪讬转转 讘注诇讛. 讗讘诇 讘讛专讗"砖 讛讙讬专住讗 讛讻讗 诪砖转注讘讚. 讜拽"诇. 讜注讬讬谉 拽讜谞讟专住 讗讞专讜谉:


砖诐 讜诇讬转讘讜 诇讛 诇驻讬 讘专讻转 讛讘讬转 讛"谞 讜讻讜'. 谞专讗讛 讚讻谉 诪砖诪注 诇砖讜谉 诪转谞讬转讬谉 讗诐 讗转 讗爪诇谞讜 讬砖 诇讱 诪讝讜谞讜转 讜讗诐 讗讬谉 讜讻讜' 讚讛诇"诇 讗讬谉 讗谞讜 谞讜转谞讬谉 诇讱 诪讝讜谞讜转 讗讜 讛诇"诇 讗"爪 诇讬转谉 诇讛 诪讝讜谞讜转 诪砖诪注 讚讛讻讬 拽讗诪专 讗诐 讗转 讗爪诇讬谞讜 讬砖 诇讱 住讬驻讜拽 诪讝讜谞讜转 讘讘专讻转 讛讘讬转. 讗讘诇 讻砖讗讬谉 讗转 讗爪诇讬谞讜 诇讗 讬住驻讬拽 诇讱 讝讛 诇诪讝讜谞讜转. 讜诪诪讬诇讗 讚谞讜转谞讬诐 诇驻讬 讘专讻转 讛讘讬转 砖讝讛讜 讟注谞转诐:


砖诐 诇砖讜谉 讞讻诪讬诐 诪专驻讗 讜讻讜'. 讻转讘 讛诪"讗 讘住讬诪谉 转住"讜 讚讛讚讬讜拽 讛讜讗 讚诇讗 讛诇"诇 讜讬谞讬讞 注"讙 诪讻转讜. 讻讬讜谉 讚讛讗讬住讜专 讛讜讗 诪砖讜诐 讘诇 讬专讗讛 注"砖. 讗祝 讚讛讚拽讚讜拽 讬砖 诇讚讞讜转 讚讛讗 讗讬谉 诪讞诪讬爪讬谉 诪讬讚. 讻诪"砖 讛诪"讗 砖诐 住"拽 讗' 讗诐 讻谉 讬讻讜诇 诇诇注讜住 讜诇讘讟诇讜 拽讜讚诐 砖讬讞诪讬抓 讚驻讞讜转 诪讻讝讬转 讗"爪 讘讬注讜专 诇讛专讘讛 驻讜住拽讬诐 讗"谞 讬讻讜诇 诇讘注专讜 讗讞专 讻讱 诪"诪 讻讬讜谉 讚注讬拽专 诪讬诇转讗 讚拽诪"诇 讚专讜拽 诪讞诪讬抓 讛诇"诇 讜讬谞讬讞 讘专砖讜转讜. 讜讘讝讛 谞讻讜谉 讛讗 讚诇讗 讛讘讬讗 诪讻诪讛 诪砖谞讬讜转 讘砖讘转 讛讞讜砖砖 讘砖讬谞讬讜 诇讗 讬讙诪注 讜讻讜' 讜讻谉 讞讜砖砖 讘诪转谞讬讜 诇讗 讬住讜讱 讜讻讜' 讗诇讗 注诇 讻专讞讱 讚诪讬讬转讬 诪讬转讜专讗:


砖诐 讙诪专讗 讛讝讛专讜 讘讻讘讜讚 讗诪讻诐 讚讗讜专讬讬转讗 讜讻讜'. 诇讻讗讜专讛 诇驻诪"砖 讘砖"注 讬"讚 住讬诪谉 专"诪 讚讗诐 讛讗讘 转诇诪讬讚 讘谞讜 讻"讗 注讜诪讚 讘驻谞讬 讛砖谞讬 讜讻转讘 专诪"讗 讜讗诐 讛讘谉 专讜爪讛 诇诪讞讜诇 注诇 讻讘讜讚讜 诇砖诪砖 讗讘讬讜 讛专砖讜转 讘讬讚讜 讜讻讜' 诪砖诪注 讚讗讬谞讜 诪讞讜讬讘 诇砖诪砖 讗转 讗讘讬讜 讜讗转 讗诪讜 讗诐 讗讬谞讜 专讜爪讛 诇诪讞讜诇 讗诐 讛讘谉 讙讚讜诇 讘转讜专讛 讜讻"砖 讘谞砖讬讗 讚讻讘讜讚讜 讞诪讬专 讟驻讬 讻讚讗讬转讗 讘住驻"拽 讚拽讬讚讜砖讬谉 讗"讻 讻讬讜谉 讚讛讬讛 讬讚讜注 砖讗讞讚 诪讛谉 讬讛讬讛 谞砖讬讗 讜讻诪讜 砖讗诪专 讗讞专 讻讱 诇讞讻诪讬 讬砖专讗诇 砖驻讬专 讛讝讛讬专 讗讜转谉 砖讬诪讞诇讜 注诇 讻讘讜讚诐 讜讬砖诪砖讜 讗讜转讜 讚讝讛讜 注讬拽专 诪爪讜转 讻讬讘讜讚 讻讚讗讬转讗 讘讘专讬讬转讗 讚拽讬讚讜砖讬谉 讚祝 诇"讗 注"讘 讗讬讝讛讜 讻讬讘讜讚 讜讻讜' 讜讚讜讞拽 诇讜诪专 讚拽讜砖讬转讜 讻讬讜谉 砖讬讚注 砖讬讗诪专 砖专"讙 讬讛讬讛 谞砖讬讗 诇讗 讛讬讛 诇讜 诇讜诪专 讗诇讗 诇讜 诇讘讚讜. 讚讗驻讬诇讜 专"砖 讛讗 拽讬"诇 讚讞讻诐 诪讜驻诇讙 讚讬谞讜 讻专讘讜. 讜谞诇注谞"讚 讚讘讗诪转 诪讝讛 讛讜爪讬讗 讛专诪讘"诐 砖讻转讘 讘驻砖讟讜转 讘驻专拽 讬' 诪讛诇讻讜转 诪诪专讬诐 讚讛讘谉 转"讞 讞讬讬讘 讘讻讘讜讚 讗讘讬讜. 讜讗讘讬讜 讗讬谞讜 讞讬讬讘 讘讻讘讜讚讜 诇拽讜诐 诪驻谞讬讜. 讜讻转讘 讛讻"诪 讚讛讜爪讬讗 诪注讜讘讚讗 讚专"讟 砖砖讬诪砖 讗转 讗诪讜. 讜诇驻诪"砖 诪讜讻讞 诪砖诪注转讬谉 讚讞讬讬讘 讘砖诪讜砖讜 诪讚讗讜专讬讬转讗. 讜诇讻讗讜专讛 讛讬讛 谞专讗讛 诇讬 讚诪讜讻讞 诪拽专讗 诪驻讜专砖 讚讞讬讬讘 讘砖诪讜砖讜 诪讚讗讜专讬讬转讗. 讜诇讻讗讜专讛 讛讬讛 谞专讗讛 诇讬 讚诪讜讻讞 诪拽专讗 诪驻讜专砖 讘诪诇讻讬诐 讗' 住讬诪谉 讘' 砖讛砖转讞讜讛 讛诪诇讱 砖诇诪讛 诇讗诪讜 讗诇诪讗 讚讞讬讬讘 讘讻讘讜讚讛 讚讗讬谉 诇讱 讻讬讘讜讚 讙讚讜诇 诪讝讛. 讜讛讬讗 诇讗 讛砖转讞讜讛 诇讜. 讜讻谉 诪爪讬谞讜 讙讘讬 讬讜住祝 砖讛讬讛 诪诇讱 讜讛砖转讞讜讛 诇讗讘讬讜 讜诪转注住拽 讘拽讘讜专转讜 讻讚讗讬转讗 讘住讜讟讛 讘诪转谞讬转讬谉 讬讜住祝 讝讻讛 诇拽讘讜专 讗转 讗讘讬讜 讜讗讬谉 讘讗讞讬讜 讙讚讜诇 讛讬诪谞讜 讜注诪"砖 诇注讬诇 讚祝 讬"讝 注"讗 讜讗"诇 讚讛讞诪讬专讜 注诇 注爪诪诐 讚讛讗 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇. 诪讬讛讜 讬砖 诇讚讞讜转 讚讗讬转讗 讘住讜讟讗 讚祝 诪"讗 讙讘讬 讗讙专讬驻住 讛诪诇讱 讚诪爪讜讛 砖讗谞讬 讜讬讻讜诇 诇诪讞讜诇 注诇 讻讘讜讚讜. 讜讗祝 讚讻转讘讜 讛转讜住' 砖诐 讚诇讙讘讬 诪诇讱 诇讗 砖讬讬讱 讝讛 诪砖讜诐 讚讻转讬讘 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 讜诇讗 讗讬诪转讱 注诇讬讜. 讗讘诇 讘讗讘讬讜 讜讗诪讜 讚讞讬讬讘 讘诪讜专讗 讬砖 诇讜诪专 讚讬讻讜诇 诇讛讞诪讬专 注诇 注爪诪讜. 讗讱 讚砖诪注转讬谉 诪讜讻讞 讚讞讬讜讘讗 讚讗讜专讬讬转讗 讛讜讗. 讜讗驻砖专 讬砖 诇讚讞讜转 讚讛拽讜砖讬讗 讛讻讗 诇诪"讚 讘拽讬讚讜砖讬谉 讚谞砖讬讗 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜讻"砖 诇驻诪"砖 诇拽诪谉 讚专讘讬 住"诇 讛讻讬. 讜讗讬讻讗 诇诪"讚 讚讗驻讬诇讜 专讘 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇. 讗"讻 讗讬讱 爪讜讛 专讘讬 诇诪讞讜诇 注诇 讻讘讜讚诐 讜注"讻 诇讗 诪讬讬专讬 讘砖讬诪讜砖 讗诇讗 讘砖讗专 讻讘讜讚 砖讗讬谉 砖讜诐 讙谞讗讬 诇讛诐. 讗讱 诇驻诪"砖 讚讗驻讬诇讜 诪诇讱 讬讻讜诇 诇诪讞讜诇 注诇 讻讘讜讚讜 诇讙讘讬 讗讘讬讜 讜讗诪讜 讻讚诪讜讻讞 诪砖诇诪讛 讗"讻 诇讗 诪拽砖讛 诪讬讚讬. 讜爪"诇 讚讞讬讜讘讗 讛讜讗. 讗讱 讗讻转讬 拽砖讛 诇讬 讗讛讗 讚诪拽砖讛 讗砖转 讗讘讬讜 讛"谞 讚讗讜专讬讬转讗 讛讬讗 讛讗 讘讝讛 砖驻讬专 讬砖 诇讜诪专 讚讛讝讛讬专讜 砖讬诪讞诇讜 注诇 讻讘讜讚诐 讗驻讬诇讜 讘讚讘专 砖讛讜讗 谞讙讚 讻讘讜讚诐 讚讗讬谞诐 诪讞讜讬讘讬诐 谞砖讬讗 讜讞讻诐 讜讛讬讛 讛讻专讞 诪讝讛 讚讗驻讬诇讜 讘讛谞讬 讚讗转讬 诪专讬讘讜讬讗 讻讙讜谉 讗讞讬讜 讛讙讚讜诇 砖讬爪讟专讱 转"讞 讜谞砖讬讗 讗讞讬讜 诇砖诪砖讜 讜诇讗 诪爪讬谞讜 讻谉 讙讘讬 讬讜住祝 砖讛砖转讞讜讛 讗讞讬讜 诇驻谞讬讜 讜讛讜讗 诇讗 讛砖转讞讜讛 诇讛诐. 讜讻谉 讙讘讬 讗讚讜谞讬讛 诇砖诇诪讛 讗祝 砖讛讬讛 讙讚讜诇 诪诪谞讜. 讜爪"诇 讚讘讝讛 讬砖 诇转专抓 讻谞"诇 讚诇驻讬 诪讗讬 讚诪砖谞讬 砖讛讬转讛 讗砖转 讗讘讬讜 注"讻 爪"诇 讘讻讘讜讚 砖讗讬谉 讙谞讗讬 诇讛诐. 讚讗诇"讻 拽砖讛 诇诪"讚 讚讗讬谉 谞砖讬讗 讜讞讻诐 讬讻讜诇讬诐 诇诪讞讜诇 注诇 讻讘讜讚诐. 讜讻"砖 讗讬 专讘讬 住"诇 讛讻讬 讻诪"砖 诇拽诪谉 讗讬讱 爪讜讛 专讘讬 砖讬诪讞诇讜 注诇 讻讘讜讚诐 讜讛讻讗 讗讬谉 砖讬讬讱 转讬专讜抓 讛砖"住 讚诪爪讜讛 砖讗谞讬 讻诪"砖 讛转讜住' 讚讛讗 讛讬讗 诪爪讜讜讛 砖讬讛讬讛 讗讬诪转讜 注诇讬讛 讜讛诐 讗讬谉 讞讬讬讘讬诐 讘诪讜专讗 讻谞"诇. 讜讘讝讛 讗驻砖专 诇讬讬砖讘 讛讗 讚讛砖诪讬讟 讛专诪讘"诐 讛讗 讚讻转讘 讘砖"注 砖诐 住讻"讗 讚诇讗讞专 诪讬转转 讛讗讘 讚讘专 讛讙讜谉 讛讜讗 诇讻讘讚 讗砖转 讛讗讘 讜讛讜讗 诪讚讘专讬 专讘讬. 讜讛专诪讘"诐 诇讗 讛讝讻讬专 诪讝讛 讻诇诇 讜诇驻诪"砖 讬砖 诇讜诪专 讛专诪讘"诐 讝"诇 诪驻专砖 讚拽讜砖讬讗 讝讜 诇诪"讚 讚讗讬谉 讻讘讜讚讜 诪讞讜诇 讗讜 诇砖讬讟转 专讘讬 讚住"诇 讛讻讬. 讗讘诇 诇诪讗讬 讚拽讬"诇 讚谞砖讬讗 讜讞讻诐 砖诪讞诇讜 注诇 讻讘讜讚诐 讻讘讜讚诐 诪讞讜诇 讗"爪 诇讗讜拽诪讬 讻诇诇 诇讗讞专 诪讬转讛. 讜诪诪讬诇讗 讚讻讬讜谉 讚讗讬谉 讞讬讬讘讬诐 讘讻讘讜讚诐 讗诇讗 诪砖讜诐 讻讘讜讚 讛讗讘. 诇讗讞专 诪讬转讛 讗讬谉 砖讜诐 诪爪讜讛 讻诇诇. 讜拽"诇:


诪讬讛讜 讛讗 拽砖讬讗 诇讬 讻讬讜谉 讚讜讚讗讬 诇诪住拽谞讗 诇讗 爪讜讛 砖讬砖诪砖谞讜讛 讘注爪诪诐. 讗诇讗 砖讗专 讻讘讜讚. 讗"讻 讛讗 讘诇"讝 讞讬讬讘讬诐 讘讻讘讜讚 讗砖转 转"讞 讗驻讬诇讜 诇讗讞专 诪讜转讜. 讻讚讗讬转讗 讘砖讘讜注讜转 讚祝 诇' 讘讗讬转转讗 讚专讘 讛讜谞讗 诇讗讞专 诪讜转讜 砖讘讗转 诇驻谞讬 专"谞 讜拽诐 诪拽诪讬讛 诪砖讜诐 讚讗砖转 转"讞 讛讬讗. 讜讻"砖 讘讗砖转 专讘讜 讜谞砖讬讗. 讜讻"砖 砖讗专 讻讘讜讚. 诪讝讛 讛讬讛 谞专讗讛 讚讗祝 诇砖讜谉 讛砖"住 讚讬讚谉 讛讜讗 讻诪"砖 讘讬专讜砖诇诪讬 砖讛讝讛讬专 诇讛诐 砖诇讗 转讝讜讝 讗诇诪谞转讜 诪讘讬转讜 讜讛讜讗 砖转砖诪砖 讘讘讬转讜 讘讻讘讜讚讛 砖讛讬转讛 讘讞讬讬讜 讜讻诪"砖 讛诪驻专砖讬诐 讚诪砖"讛 讛讘讬讗 讛砖"住 讘砖诪注转讬谉 注讜讘讚讗 讝讜. 讜讗讬谞讜 诪讜讘谉 讚讛讗 诇讗 讛讝讻讬专 讘砖"住 讚讬讚谉. 讜诇驻诪"砖 讗"砖 讟驻讬 讚讝讛讜 砖讛讝讛讬专 讛讝讛专讜 讘讻讘讜讚 讗诪讻诐 讚诪讬讬转讬 讘砖"住 讚讬讚谉 讜讻谞"诇 讜讻诪"砖 讘讬专讜砖诇诪讬 讚诇讗 诇讬诪专讜 讘讬转讗 讚谞砖讬讗转讛 诪砖讜注讘讚 诇谞砖讬讗转讛 讜讛讝讛讬专 讗讜转诐 砖讬谞讬讞讜 讗讜转讛 诪转谞讛讙转 讘讘讬转讜 讻诪讜 讘讞讬讬讜 诪"诪 讗诐 讛讬转讛 讗诪诐 诪诪砖 诇讗 讛讬讛 爪专讬讱 诇讛讝讛讬专诐 注"讝:


砖诐 讬讜住祝 讞驻谞讬 驻讬专砖"讬 讚诪谉 讞讬驻讛 砖诪注转讬 诪讗讗诪"讜 讛讙讗讜谉 讝诇讛"讛 讚讬砖 诇驻专砖 讚讚讜拽讗 诇拽讞 砖诪砖 诇砖诪砖 讗讜转讜 诪谉 讞讬驻讛 诪砖讜诐 讚讗诪专讬谞谉 讘讘专讻讜转 讚祝 谞"讘 注"讘 讚住"诇 诇讘"讛 讚讗住讜专 诇砖诪砖 讘砖诪砖 注"讛 讜讗诪专讬谞谉 砖诐 讘讚祝 诪"讝 注"讘 讗讬讝讛讜 注"讛 讜讻讜' 讗讞专讬诐 讗讜诪专讬诐 讗驻讬诇讜 拽专讗 讜砖谞讛 讜诇讗 砖讬诪砖 讜讗诪专 专讘 讛讜谞讗 讛诇讻讛 讻讗讞专讬诐 讜讻讜' 讜讗诪专讬谞谉 讘诪讙讬诇讛 讚祝 讻"讞 注"讘 讚讗住讜专 诇砖诪砖 讘诪讬 砖砖讜谞讛 讛诇讻讜转 讗"讻 诇讗 诪砖讻讞转 砖诪讜砖 讻诇诇 诪讬讛讜 诪砖讻讞转 讘诪讗谉 讚转谞讬 讜诇讗 诪转谞讬转讬谉 讜讛讬讬谞讜 讚讗诪专讬谞谉 砖诐 讘诪讙讬诇讛 诇砖转诪砖 讗讬谞砖 讘诪讗谉 讚转谞讬 讜诇讗 讘诪讗谉 讚诪转谞讬 讜讗诪专讬谞谉 讘住讜祝 诪讙讬诇讛 讗谞砖讬 讘讬转 讞讬驻讛 诇讗 诪讜拽诪讬谞谉 诪讜专讛 诪讬谞讬讬讛讜 诪砖讜诐 讚诇讗 讚讬讬拽讬 诇讬砖谞讗 诇讻讱 诇拽讞 诇讬讜住祝 讞驻谞讬 诇砖诪砖 诪驻谞讬 砖讛讬讛 诪谉 讞讬驻讛 讚诇讗 诪转谞讬 讘讜讚讗讬 讻讬讜谉 讚诇讗 诪讜拽诪讬谞谉 诪讜专讛 诪讬谞讬讬讛讜. 讙诐 讘讗驻专转讬 诪爪讬谞讜 讚诇讗 讛讜讬 讚讬讬拽讬 诇讬砖谞讗 讻讚讗讬转讗 讘砖讜驻讟讬诐 住讬诪谉 讬"讘 讻谉 砖诪注转讬 诪驻讬讜 讛讟讛讜专 讝诇讛"讛 讜讚讜拽:





诪专讗讬转 讛注讬谉

讛讝讛专讜 讘讻讘讜讚 讗诪讻诐. 讛专讘 注讬讜谉 讬注拽讘 讝"诇 驻讬专砖 砖讙讚诇转诐 讻讗诐 讜讗讬谉 专讗讬讛 诇讗砖转 讗讘 砖讗讬谞讛 诪讙讚诇转 讛讘谞讬诐 砖讬讛讬讜 讞讬讬讘讬诐 讘讻讘讜讚讛 讗讞专讬 诪讜转 讗讘讬讛诐 讜讛拽砖讛 注诇 诪专谉 讛讘"讬 讝"诇 讘讬"讚 住讬诪谉 专"诐 砖讻转讘 砖讛讟讜专 诇诪讚 诪讻讗谉 诇住转诐 讗砖转 讗讘 讜讛谞讬讞 讘爪"注. 讜讛专讘 讝"诇 讗讙讘 砖讟驻讬讛 讻转讘 讗讬谉 专讗讬讛 诇讗砖转 讗讘 砖讗讬谞讛 诪讙讚诇转 讛讘谞讬诐 砖讬讛讬讜 讞讬讬讘讬诐 讘讻讘讜讚讛 讚谞专讗讛 讚讛讟讜专 讜诪专谉 讝"诇 讻转讘讜 砖讞讬讬讘讬诐 讘讻讘讜讚 讗砖转 讗讘 讗讞专讬 诪讜转 讗讘讬讛诐. 讜讗讬谉 讛讚讘专 讻谉 讚讻"注 住讘专讬 讚讗讬谉 讞讬讬讘讬诐 讗讱 讛讟讜专 讻转讘 讚诪"诪 诪爪讜讛 讗讬讻讗. 讜讝讛 讻讜谞转 讛专讘 讝"诇 讚讗驻讬诇讜 诪爪讜讛 诇讬讻讗. 讜讗谞讬 讛讚诇 讻转讘转讬 讘驻转讞 注讬谞讬诐 讚诪"砖 讗诪讻诐 诇讗讜 讚讜拽讗 讗诇讗 诇讬砖谞讗 讘注诇诪讗 讚讗诐 讛讬讗 讙讚诇转诐 驻砖讬讟讗 讚讞讬讬讘讬诐 讘讻讘讜讚讛 讚讛讜讬 讘住讜讙 讻诇 讛诪讙讚诇 讬转讜诐 讜讻讜' 注"砖: 
讜讛拽砖讜 注诇 讝讛 讚诪讛 讚诪讜转 讬注专讜讱 诪讙讚诇 讬转讜诐. 诇讗砖转 讗讘 讚讘爪讬讜讜讬 讘注诇讛 讜诇讻讘讜讚讜 讛讬讗 注讜砖讛. 讜讗谞讬 讗讜诪专 讚讝讛 讚讘专 驻砖讜讟 讜讗讬谉 砖讜诐 讗讞讚 砖讬讟注讛 讘讝讛 讜讙诐 讗谞讬 诇讗 讻转讘转讬 讗诇讗 讚讛讜讬 讘住讜讙 讻诇 讛诪讙讚诇 讬转讜诐 讜讻讜' 专讗讛 讘注讬谞讬讱 砖讻转讘转讬 讘住讜讙 讻诇 讛诪讙讚诇 讬转讜诐 讚讜讚讗讬 讛讙诐 讚诇讻讘讜讚 讘注诇讛 讜讘爪讬讜讜讬讜 注讜砖讛. 诪"诪 谞讬讻专讬谉 讚讘专讬 讗诪转 砖讛讜讗 讘专爪讜谉 讟讜讘 讜诇诪爪讜讛 注讜砖讛 砖谞专讗讛 专讜讘 讛砖转讚诇讜转 讜讝讛讬专讜转 讬讜诐 诇讬讜诐 讜诇讬诇讛 诇诇讬诇讛 讜讘讻讬 讛讗 讜讚讗讬 讛专讬 讛讬讗 讘住讜讙 讻诇 讛诪讙讚诇 讬转讜诐 讜讚讬谉 讛讜讗 诇讻讘讚讛 讜讗诇讜 讛诐 讚讘专讬诐 驻砖讜讟讬诐: 
讜注讜讚 讗驻砖专 诇讜诪专 讚讛讙诐 讚谞讬诪讗 讻讚讘专讬 讛专讘 注讬讜谉 讬注拽讘 讝"诇 讚讛讱 讙讚诇转诐 讻讗诐 讜诪砖讜诐 讛讻讬 拽专讬 诇讛 讗诪讻诐. 讗驻"讛 讗讬 讗驻砖专 诇讜诪专 讻讚讘专讬 讛专讘 注讬讜谉 讬注拽讘 讝"诇 讚讘讻讙讜谉 讝讜 讚讜拽讗 讗讬讻讗 诪爪讜讛 讗讞专讬 诪讜转 讗讘讬讛诐 讗讘诇 讗砖转 讗讘 讚注诇诪讗 诇讬讻讗 诪爪讜讛. 讚讗讬 讛讻讬 诪讛 讛诇砖讜谉 讗讜诪专转 讛讝讛专讜 讘讻讘讜讚 讗诪讻诐 讛讜诇"诇 讻讘讚讜 诇讗诪讻诐 讚讗砖转 讗讘 讚注诇诪讗 诇讬讻讗 诪爪讜讛 讜讝讜 砖讙讚诇转诐 讗讬讻讗 诪爪讜讛. 讜诪诪讛 砖讗诪专讜 讛讝讛专讜 讘讻讘讜讚 讗诪讻诐 诪砖诪注 讚讗砖转 讗讘 讚注诇诪讗 讙诐 讻谉 讗讬讻讗 诪爪讜讛 讜讝讜 砖讙讚诇转诐 讬砖 转讜住驻转 讜诪砖讜"讛 讗诪专 讛讝讛专讜 讘讻讘讜讚 讗诪讻诐 讝讜 砖讙讚诇转诐 诇讗 谞爪专讻讗 讗诇讗 诇讛注讚驻讛 讜诪讬谞讛 讚讗讬讻讗 诪爪讜讛 讘讻诇 讗砖转 讗讘 讗讞专讬 诪讜转 讗讘讬讛诐 讜砖驻讬专 诪砖诪注 讻讚讘专讬 讛讟讜专. 讜讛专讬"祝 讜讛专讗"砖 驻"拽 讚拽讚讜砖讬谉 讛讘讬讗讜 讘专讬讬转讗 讚住讜讙讬讗 砖诇谞讜 讙诐 讛专"诪 驻专拽 讜' 讚诪诪专讬诐 讜讻诇诐 讻转讘讜 讚讗砖转 讗讘 讗讞专 诪讬转讛 讗讬谞讜 讞讬讬讘 讜诇讗 讻转讘讜 讚讬砖 诪爪讜讛 诪讬讛讗 讻诪"砖 讛讟讜专 讜诪专谉 讘砖"注 讻转讘 砖讛讚讘专 讛讙讜谉 诇讻讘讚讛 注"砖:

